Osim Džonića i braće K.M. i K.M, po nalogu Višeg javnog tužilaštva u pritvoru se nalaze i njegovi sinovi S.Dž. i M.Dž. koji su takođe osumnjičeni za teško ubistvo za koje je zaprećena i kazna doživotne robije\nVozilo koje pripada majci braće K.M. i K.M. iz Moravca, koja se nalazi u inostranstvu takođe je izuzeto kao moguć dokaz u istrazi ubistva tročlane porodice Đokić čija su spaljena tela pronađena 2. oktobra u ataru ovog sela, pišu mediji.\nNa mestu zločina pronađena minđuša: Novi detalji u slučaju ubistva porodice Đokić!\nDžonić ubio Đokiće zbog sina?! Krvavim parama hteo da opere njegov greh zbog jezive nesreće!\nOdala ga priznanica: Kako je Džonić navodio istragu na pogrešan trag?\nMeđutim, kako pišu mediji, sa vozilom koje je zatečeno kod uhapšene braće, postoji nekoliko stvari koje se ne uklapaju u njegovu priču.\n- To vozilo nije crvene već bordo boje, u noćnim uslovima izgledalo bi još tamnije nego što jeste. Zatim, on tvrdi da je automobil koji su braća navodno koristila imao petoro vrata, a "reno tvingo" koji je izuzet ima samo troja. Ništa za sad ne ukazuje na to da ovo vozilo ima bilo kakve veze sa zločinom - objašnjava sagovornik upoznat sa ovim slučajem.


"Ledena tundra": Bez nje ne bi ni bilo fudbala - Sportklub\n"Ledena tundra": Bez nje ne bi ni bilo fudbala\nBranislav Jocić Autor:Branislav Jocić26. mar. 202012:50 > 12:58\nAko podesimo vremeplov na 1919. godinu, američki fudbal je i dalje uglavnom ličio na ragbi. Pas unapred je tek počeo da se razvija i uglavnom se išlo na trčanje za “tri jarda i oblak prašine”.\nU mestašcu Grin Bej, Viskonsin, Erlu “Kurliju” Lembu je sinula ideja da osnuje fudbalski klub. Jer, tada su se klubovi osnivali u malim gradovima, i više su bili ideja, koncept, nego nešto opipljivo, pravo.\nDa bi napravio nešto opipljivo i pravo, trebalo mu je 500 dolara, a jedna kompanija za pakovanje mesnih proizvoda bila je spremna da ih pozajmi Lembu i Džordžu Vitniju Kalhunu, ali uz uslov da ih vrati uz kamatu i da nekako u ime kluba inkorporira i njihovo ime. Tako su 1919. rođeni “Pekersi”, možda i najromantičnija priča u američkom sportu.\nGrin Bej je najmanje sportsko tržište, odnosno, ubedljivo najmanji grad sa profesionalnim timom u bilo kom sportu. Grin Bej je jedini klub u svim američkim profesionalnim sportovima, kojim i dalje upravljaju vlasnici akcija. Dakle, Pekersi su bukvalno vlasništvo građana Grin Beja. Ako imate akcije, imate i prednost u kupovanju karata za utakmice. Kada se rodite u Grin Beju ili okolini, postajete vlasnici akcija Peka.\nOvaj klub ima dušu, ima i neverovatne navijače koje ne mrzi da podrže svoj tim i po nepodnošljivoj hladnoći koja zavlada pri kraju sezone. U stvari, tada im je čak i zanimljivije. Oko Pekersa i Lembo filda je neka posebna aura, što zbog istorije, što zbog gore navedenih podataka. Navijali za njih ili ne, morate da se složite da je teško zamisliti NFL bez njih, jer oni su jedni od osnivača i simbola ove lige.\nGrin Bej ima najviše šampionskih titula od osnivanja NFL-a, 13. Četiri od njih došle su u Superboul eri (od 1966). Oni su dobili i prva dva Superboula, pa zato trofej šampiona NFL-a nosi ime legendarnog Vinsa Lombardija. A kad smo već od “Svetog Vinsa”…\nMožda Don Šula ima više pobeda, možda Čak Nol i Bil Beličik imaju više Superboulova, možda je Don Korijel svojim “Er Korijel” napadom izmenio sport, možda je Brejdi odveo ligu na viši nivo, ali niko nije ostavio veći trag u NFL-u od Vinsa Lombardija.\nImao je malo sreće da se uspon njegovih Pekersa početkom šezdesetih podudara sa razvojem tehnologije, pa je tako cela Amerika mogla da vidi preko malih ekrana “Zlatnog dečka” Pola Horniga, Barta Stara, Reja Ničkija, Džerija Krejmera i Džimija Tejlora. Mogla je da vidi i Lombardija kako stalno nešto gunđa kraj aut linije.\nBez sumnje, ta generacija Pekersa je prelomila da fudbal preuzme primat od bejzbola kao najpopularniji sport u Americi, što traje i dan danas.\nNjihov čuveni “svip” niko nije mogao da zaustavi. Svip je prilično jednostavna akcija trčanjem, ali Lombardi, Pol Hornig, Džeri Krejmer i Džimi Tejlor su to doveli do savršenstva. Lombardi je imao jednostavno objašnjenje akcije: Jedan blokira levo, drugi blokira desno, treći utrčava sa loptom “na livadu”. Ko je imao koju ulogu zavisilo je od protivnika, rezultata i pozicije na ternu, ali svi su mogli sve.\nAli, još jedna veća, humanija stvar krasila je Lombardija. Vins Lombardi je bio daltonista, ali ne u pravom smislu te reči. Tada je još bilo problematično imati više tamnoputih igrača u timu, ali on se nije obazirao na to, birao je po kvalitetu, ne po boji kože. Možda je bio tiranin, možda je imao izuzetno teške trening kampove, ali je bio fer. Strog, ali fer. Rekao je jednom, verovatno pola u šali “tretiraću vas sve isto, kao pse”\nDinamove stalne krize\nĐokovićeva 2011: Jedna od najboljih u istoriji\nLombardija najbolje opisuje citat: “Gospodo, mi smo ovde da jurimo perfekciju. Jurićemo je, dobro znajući da je nikada nećemo stići, ali u tom procesu, uhvatićemo bar malo majstorstva“,\nNa žalost, zbog raka, od kojeg je ubrzo i preminuo, morao je da se povuče sa mesta trenera 1967. Svi su živeli po “Lombardijevom vremenu” u Grin Beju. To je značilo da ako je trening u 11, morate da se pojavite u 10:50. Ako se pojavite u 10:55, zakasnili ste. Posle njega, usledile su sušne godine.\nNavijači i vera ih nisu napuštali, iako su ih ponižavali uglavnom Bersi, najveći i najstariji rivali. Tada je i ulazak u plej of doživljavan kao veliki uspeh. Nemogućnost da pronađu idealnog kvoterbeka i staromodno shvatanje uprave da ne daje novac na velike ugovore i slobodne agente značilo je tugu. Ali, ne i prazne tribine i nedostatak nade u bolje sutra.\nTo bolje sutra došlo je početkom devedesetih, kada se povredio kvoterbek Don Mekauski i šansu dobio jedan neotesani mladić iz Misisipija po imenu Bret Farv u klasičnom “dok jednom ne smrkne, drugom ne svane” primeru. Kako se nešto što se piše “Favre” čita na taj način, verovatno i dalje nikome nije jasno, kao što nikome nije jasno kako je uspeo da odigra 16 godina bez propuštene utakmice, a nije da nije primao udarce i nije da nije imao povrede. Daleko od toga.\nFarv je bio tipični momak sa juga, nije krio taj akcenat, nije ga bilo briga to što nosi Wrangler farmerke, jednostavno je bio ono što jeste. Posle svakog uspešnog poteza, pokazivao je pomalo naivnu, dečiju radost. On bi pokušao da baci pas hvataču iako je video da ga pokrivaju tri defanzivca. I na zaprepašćenje svih, obično je uspeo. “Izmišljao” je akcije, improvizovao i dovodio protivnike i trenera Majka Holmgrena do ludila. Pitanje je koga od ta dva više.\nDan nakon što mu je preminuo otac, odigrao je u Ouklendu jednu od najboljih utakmica u karijeri. Zamislite, dobio je ovacije u “Crnoj rupi”. Farv je bio omiljen jer je običan Amerikanac mogao da se identifikuje sa njim, imao je za šta da navija.\nAli, Farv nije mogao do titule bez velike pomoći. Velika pomoć, u svakom smislu te reči, došla je u vidu “ministra odbrane” Redžija Vajta. Vajt, koji na žalost više nije sa nama, je bio slobodan agent i rekao je, kada je napuštao Filadelfija Iglse, da će mu Bog reći koji klub da izabere. Trener Majk Holmgren ga je pozvao telefonom i rekao: “Dobar dan, ovde Bog, kažem ti da dođeš u Pekerse”.\nSve kockice su se sklopile 1996. kada su razmontirali Nju Ingland u Superboulu. Titula se vratila u “grad titula”. Lombardijev trofej se vratio kući Sledeće godine, izgubili su Superboul od Denvera, iako su bili veliki favoriti. Taj je bio za Džona, za Džona Elveja.\nVerovatno niko nije ni sanjao da Farv više nikada neće videti Superboul. Nekoliko puta su bili blizu i uglavnom bi on zabrljao kada je bilo najpotrebnije (finale NFC-a protiv Džajantsa 2007). Imao je posle kratke izlete u Džetse i Minesotu, ali ovde pričamo o Pekersima.\nKada je otišao, uprava je imala spremnu zamenu, čak možda i prespremnu zamenu. Aron Rodžers je navikao da čeka. Čekao je na draftu nekoliko sati, jer je bio projektovan kao jedan od prvih pikova, a izabran je tek pri kraju prve runde.\nČekao je onda da se Farv povuče čitavih pet godina godina. I nije mu bilo prijatno, jer je znao da ima talenat i da može odmah da “uskoči”. Farv se nije baš fer ophodio prema njemu, govorio je da je “njegov posao da igra, a ne da sprema nekoga da ga nasledi”. Rodžers je odlučio da se time čeliči umesto da gubi živce.\nAli, baš zato je mogao odmah da bude bačen u vatru. Grin Bej se ponovo popeo na vrh u sezoni 2010. kada su savladali Pitsburg u Superboulu. Bili su izuzetno blizu i 2014. kada su bukvalno sami sebe pobedili u finalu NFC-a protiv Sijetla. I ove godine stigli su do finala konferencije, gde ih je pregazio San Francisko. Ipak, zbog činjenice da imaju Rodžersa, mladog genija Meta Leflura i upravu koja je konačno spremna da se „otvori“, budućnost izgleda veoma svetla.\nGrin Bej i Lembo fild su više od fudbala, više od sporta. “Pek” ima navijače od Australije do Havaja. “Lembo lip” (kada igrač koji postigne tač daun skoči među publiku) je simbol ljubavi koja traje malo više od 100 godina i jača je iz dana u dan. „Ledena tundra“ je nešto što izaziva strahopoštovanje u svakom iskrenom ljubitelju NFL-a.\nOni vole sir, njihov grad ima stanovnika malo manje od onoga koliko je kapacitet Lembo Filda i dok bude američkog fudbala, oni će biti jedan od simbola ovog sporta, kakav god da je rezultat. Zaista, možete li da zamislite NFL bez “Ledene tundre”, zelenog i žutog? I da, znate li koliko sada vredi ova franšiza? Tričavih 2.85 milijardi dolara…\namerički fudbalGreen Bay PackersNFL\nMagija Di Marije: Dribling, pa asistencija "rabonom" (VIDEO)\nMagija Di Marije: Dribling, pa asistencija „rabonom“ (VIDEO) 21. apr. 2021


Vijeće Evrope izrazilo zabrinutost tempom procesuiranja ratnih zločina | DETEKTOR.BA\nVijeće Evrope Izvor: Wikicommons\nAutor: Džana BrkanićDatum: 07.11.2017\nKomesar za ljudska prava Vijeća Evrope Nils Muižnieks, koji je u junu posjetio BiH, u svom izvještaju navodi da je Međunarodni krivični sud za bivšu Jugoslaviju (MKSJ/ICTY) učinio važan doprinos u borbi protiv nekažnjivosti i procesuiranju najtežih krivičnih djela na ovim prostorima, ali je izrazio i zabrinutost po pitanju regionalne saradnje na procesuiranju ratnih zločina.\nU BiH je i dalje preko 1.000 neriješenih slučajeva ratnih zločina i oko 5.000 neprocesuiranih osoba čije privođenje pravdi, prema mišljenju komesara za ljudska prava Vijeća Evrope, ovisi o regionalnoj saradnji.\n“Negiranje zločina i neprihvatanje činjenica koje je utvrdio MKSJ i dalje potkopavaju regionalnu stabilnost i ometaju pomirenje”, stoji u izvještaju.\nZabrinutost u izvještaju odnosi se i na odbijanje Srbije da izruči BiH osobe optužene za ratne zločine, među kojima i Novaka Đukića, uz isticanje da su Srbija i BiH 2010. godine potpisale sporazum prema kojem je moguće preuzimanje izvršenja pravosnažnih presuda.\n“Nepostojanje pravde nanosi dodatne patnje žrtvama”, navodi Muižnieks.\nU februaru 2014. Đukić je pušten iz zatvora nakon što je Ustavni sud BiH – zbog pogrešne primjene zakona – ukinuo presudu kojom je bio osuđen na 25 godina zbog zločina na tuzlanskoj Kapiji. Sud BiH je u junu 2014. smanjio kaznu Đukiću na 20 godina, a njegov branilac je nekoliko dana kasnije obavijestio Sud BiH da je osuđeni na liječenju u Srbiji, odakle se do danas nije vratio.\nMuižnieks podsjeća i na Državnu strategiju za procesuiranje ratnih zločina, po kojoj su najsloženiji predmeti ratnih zločina trebali biti riješeni još 2015. godine.\n“S decembrom 2016. godine završeno je 335 najsloženijih slučajeva i 450 manje složenih, dok je 358 najsloženijih predmeta i isto toliko manje složenih i dalje na čekanju”, stoji u izvještaju.\nKomesar sa zabrinutošću zapaža da su glavni nedostaci u procesuiranju ratnih zločina u BiH manjak iskustva državnih tužilaca, neodgovarajuće vođenje predmeta i nekvalitetne optužnice, kao i paralelno vođenje istrage od strane državnih i entitetskih tužilaštava. Kada su u pitanju slučajevi seksualnog nasilja, u izvještaju se navodi da je primijećen napredak, ali da su potrebna poboljšanja, naročito kada su u pitanju priznanja krivice, izricanje kazni i cjepkanje optužnica.\n“Većina tih žrtava pati zbog socijalnih i psiholoških problema, uključujući posttraumatski stresni poremećaj pogoršan nedostatkom zaposlenja, medicinske i mentalne zdravstvene zaštite. Uz to, stigmatizacija otežava da preživjeli govore o svojim traumatičnim iskustvima”, navodi se u izvještaju.\nKomesar poziva vlasti da osiguraju svim žrtvama ratnih zločina i njihovim porodicama učinkovit pristup pravdi bez straha za njih i njihove porodice i odgovarajuću naknadu, a predložio je i proširenje primjene Zakona o programu zaštite svjedoka u Bosni i Hercegovini i na entitetske sudove.\nIako priznaje uspjeh BiH kada je u pitanju pronalazak nestalih, Nils Muižnieks izražava zabrinutost što se nakon toliko godina od završetka rata još uvijek traga za više od 6.800 osoba. Između ostalog, on kaže da Institut za nestale osobe BiH nema svu potrebnu tehnologiju kako bi otkrio i izvršio ekshumacije, kao i ograničen budžet Tužilaštva BiH za ovu oblast i manjak forenzičkih stručnjaka.\nZabrinutost Muižnieks izražava i kada su u pitanju raseljene osobe, s napomenom da više od 7.000 ljudi i dalje živi u 156 kolektivnih centara. On poziva vlasti da se odlučno bore protiv etničke netrpeljivosti i zločina iz mržnje, koji su negativno utjecali na povratak i pomirenje.\nNestali u ratuRad državnih pravosudnih institucijaReparacije žrtvama tortureSeksualno nasiljeStrategija za ratne zločine u BiHTransparentnost pravosuđa


Oticanje nogu, natečene noge i tromboza noge – simptomi, uzroci i lečenje\nDa bi se što bolje razumeo mehanizam nastanka otoka ili stručnije rečeno edema, potrebno je u najkraćim crtama objasniti šta ova pojava po definiciji predstavlja i koji su uzroci njene pojave.\nŠta su edemi (otoci) i kako nastaju?\nPrema stručnoj definiciji edem predstavlja nakupljanje tečnosti u takozvanom intersticijskom prostoru, odnosno prostoru izvan krvnih sudova i ćelija. Iako se ranije smatralo da je nužno za nastajanje oteklina postojanje viška tečnosti u ljudskom organizmu, to se na osnovu brojnih kliničkih studija i prethodnih iskustava pokazalo kao apsolutno netačno.\nNaime, edem predstavlja primarni poremećaj pravilne reaspodele tečnosti u organizmu odnosno njeno nakupljanje izvan normalnih intravaskularnih i/ili intracelularnih prostora.\nDo nastanka otoka ili edema, dovešće svi oni patofiziološki mehanizmi koji prouzrokuju premeštanje tečnosti odnosno njenu filtraciju iz kapilarnih prostora i/ili limfnih sudova u ekstraćelijsku ili intersticijalnu zonu.\nU momentu kada stepen filtriranja tečnosti prevaziđe sposobnost drenažne funkcije limfnog sistema, nastaju otoci koji su lokalizovani na različitim delovima tela (što zavisi od uzroka i mehanizma nastanka edema), a najčešće u onim regijama koje su bogate rastresitim vezivnim tkivom i u kojima je nizak takozvani tkivni pritisak (periorbitalni region na licu; predeo očnih kapaka; slabinska regija; regija oko skočnih zglobova odnosno otok nogu).\nOsnovne vrste edema i načini njihovog formiranja\n1) Hemodinamski tip edema – nastaje kao posledica povišenja hidrostatskog pritiska u kapilarnim prostorima; povećan kapilarni hidrostatski pritisak posledično povećava i volumen odnosno zapreminu tečnosti koja izlazi iz pomenutih krvnih sudova kroz njihovu membranu, i nakuplja se u ekstravaskularnom prostoru.\nNastanak povišenog hidrostatskog pritiska u kapilarnom prostoru uzrokuju – zadržavanje soli i vode u organizmu (različiti poremećaji u funkciji bubraga; srca; hormona; ili poremećaji ljudskog tj bazalnog metabolizma uopšte), i/ili otežano oticanje krvi (drenaža) iz venskog sistema prema srcu (venska staza koja za posledicu najčešće ima nastanak trombotičnog procesa).\n2) Onkodinamski tip edema – nastaje kao posledica sniženog koloidno-osmotskog tj onkotskog pritiska krvne plazme, a koji normalno nastaje i održava se u normalnim granicama kao rezultat delovanja plazmatskih proteina, pre svega albumina; iz tog razloga, sniženje koloidno-osmotskog pritiska plazme, najčešće nastaje u stanjima snižene koncentracije albumina u krvi ili takozvane hipoalbuminemije (a koja može biti posledica ili njihove smanjene sinteze u nekim bolestima jetre, i/ili njihovog povećanog gubitka kog nekih glomerularnih bolesti bubrega, a kada postoji nalaz albuminurije odnosno povećanog izlučivanja proteina putem urina).\n3) Angio-muskularni tip edema – koji nastaje kao posledica poremećaja na nivou kapilarne membrane, i njene povećane permeabilnosti odnosno propustljivosti za materije koje za sobom „vuku“ i tečnost; naime, kada dođe do patoloških poremećaja i stanja koja oštećuju kapilarnu membranu, ona postaje neselektivno i povećano propustljiva za makromolekularne materije (i to u prvom redu plazmatske proteine), a koji prelaze u intersticijalni prostor, praćeni povlačenjem tečnosti iz krvnih sudova (smanjuje se kapilarni koloidno-osmotski pritisak, dok se vrednosti istog pritiska povećavaju u predelu ekstracelularnog prostora).\nOštećenja membrane kapilarnih krvnih sudova, sa njenom posledičnom neadekvatno povećanom propustljivošću, posledica su najčešće različitih zapaljenskih procesa; autoimunskih bolesti; alergijskih reakcija; mehaničkog prekida kontinuiteta zida krvnog suda (delovanje mehaničkih odnosno fizičkih faktora); opekotina; masivnijih krvarenja; kao i nekih malignih oboljenja.\n4) Limfodinamski tip edema – nastaje kao rezultat poremećaja limfne drenaže odnosno zbog opstruktivnog patološkog procesa u limfnim sudovima; normalan limfni sistem drenira višak tečnosti i proteinskih molekula iz organizma, tako da u situacijama kada se njegova funkcija poremeti, dolazi do nakupljanja viška filtrirane tečnosti u intersticijumu odnosno do posledičnog nastanka edema.\nOštećenje limfnih sudova, najčešće nastaje kao posledica različitih infektivnih ili neinfektivnih zapaljenskih procesa; posle hirurškog uklanjanja limfnih žlezda i limfnih sudova zbog metastaza malignih tumora; ili kao posledica opstrukcije odnosno suženja lumena limfnih sudova malignim tumorskim ćelijama.\nPosebna pojava koja je karakteristična za tropske i endemske krajeve, jeste infiltracija limfnih sudova određenim parazitima, kada dolazi do nastanka oboljenja poznatog pod opštim nazivom „slonovske noge“ ili stručno elefantijaza, a koje odlikuju pre svega nenormalno otečene noge.\nKlinički oblici edema i posledice njihovog nastanka koje su štetne po organizam\nPodela edema zasnovana na kliničkom aspektu i jednostavnijem dijagnostikovanju, podrazumeva klasufikaciju ovog patološkog poremećaja na osnovu zavisnosti edema od sile gravitacije, kao i na osnovu rasprostranjenosti poremećaja u organizmu.\nTako svi edemi po pravilu mogu da budu klasifikovani kao:\n– gravitacijski edemi i edemi nezavisni od gravitacije:\n1) Gravitacijski edemi su testasti (što znači da na pritisak prsta u predelu otekline, otisak ostaje prisutan jedan vremenski period), prate silu zemljine teže (odnosno lokalizuju se u najnižim delovima tela prilikom stajanja, a u slabinskim regijama prilikom ležećeg položaja), a u ovu grupu spadaju prethodno pomenuti hemodinamski i onkodinamski edemi.\n2) Edemi nezavisni od sile zemljine teže odnosno edemi nezavisni od gravitacije su „mesnati“ i elastični (što znači da pritisak prsta na predeo otekline ne ostavlja udubljenje), koža je napeta i zategnuta, a u ovu grupu spadaju limfodinamski i angio-muralni tipovi edema.\n– generalizovani edemi i edemi lokalizovani o određenim regionima tela:\n1) Generalizovani edemi ili stručno rečeno anasarka (to su edemi odnosno otoci celog tela), nastaju najčešće kao posledica – srčane insuficijencije; teških bolesti bubrega (a to su nefrotski sindrom; nefritički sindrom; akutna i hronična bubrežna insuficijencija); ciroze jetre; hipotireoidizma i nastanka miksedema; kao i u trudnoći (pre svega kao posledica bubrežnih poremećaja i porasta arterijskog krvnog pritiska, a u sklopu veoma komplikovanog kliničkog sindroma koji se naziva EPH-gestoza).\nUzrok nastanka generalizovanih edema je po pravilu težak poremećaj ravnoteže hidrostatskog i koloidno-osmotskog pritiska na nivou krvnih sudova, ili stručnije rečeno poremećaj Starlingovih sila, a koji izaziva posledični prelazak tečnosti u intersticijum na nivou krvnih sudova celog tela.\n2) Lokalizovani edemi, kako im samo ime kaže nastaju u jednom ograničenom drenažnom području u ljudskom organizmu, i mogu da budu – edemi po tipu transudata ili eksudata; spoljašnji edemi; unutrašnji edemi; i lokalizovani edemi koji su zavisni od sile zemljine teže.\n– Transudat i eksudat predstavljaju oblike efuzione tečnosti (tečnost koja se u patološkim stanjima, nagomilava u manjoj ili većoj količini u anatomskim šupljinama u organizmu), a koji se razlikuju prema svom osnovnom mehanizmu nastanka i prema proteinskom sastavu.\nTransudat predstavlja tečnost koja je siromašna u proteinima, i najčešće nastaje kod poremećaja u sklopu hemodinamskih, limfodinamskih i onkodinamskih edema.\nEksudat predstavlja tečnost koja je bogata proteinima, a nastaje ili delovanjem patoloških procesa koji oštećuju zidove krvnih sudova (i time omogućavaju povećanu propustljivost i posledični izlazak proteina u intersticijum – angio-muralni edemi), ili pak kao posledica povećanja sinteze i sekrecije proteina iz okolnih zapaljenskih ili malignih tumorskih ćelija.\n– Spoljašnji lokalizovani edemi su – otoci u sklopu zapaljenskog procesa (takozvani zapaljenski edemi, koji su topli i bolni na dodir); edemi kod alergijskih oboljenja (pre svega edem larinksa koji je praćen promuklošću, ali i otežanim disanjem ili gušenjem i nekada zahteva urgentnu traheotomiju ili primenu kortikosteroidne terapije, a sa ciljem da se obezbedi disajna funkcija kod pacijenta); edemi kod opekotina; traumatski edemi; angioedem (ili stručnije rečeno Kvinkeov edem, a koji predstavlja otok dubokog potkožnog tkiva i derma); edemi kod tromboza noge (koji su posledica venske opstrukcije i/ili venske staze, usporenog protoka krvi i zapušenja venskih krvnih sudova trombnim embolusima) i edemi zbog opstrukcije limfne drenaže.\n– Unutrašnji lokalizovani edemi su edemi unutrašnjih organa (edem pluća; srčani edemi; edem mozga), i prethodno pomenuto nakupljanje tečnosti u anatomskim šupljinama u organizmu odnosno efuzije (pleuralna efuzija; perikardna efuzija; ascites tj nakupljanje tečnosti u slobodnoj trbušnoj duplji; sinovijalna efuzija ili nakupljanje tečnosti unutar zglobnog prostora).\n– Lokalizovani edemi zavisni od gravitacije, po pravilu su „preteča“ nastanku generalizovanih edema, a najčešće se manifestuju kao oticanje stopala prilikom hodanja ili u stojećem položaju; kod ležećih pacijenata pomenuti edemi se lokalizuju limbo-sakralno; kod bubrežnih bolesnika edemi su prevashodno u predelu lica odnosno u predelu očnih kapaka (jutarnja podbulost lica i periorbitalni otoci, kao i natečeni gornji očni kapci).\nSimetrično otekle noge, najčešće su manifestacija srčanih edema (i prate silu gravitacije), ali mogu da budu i jedan od glavnih simptoma oboljenja perifernog vaskularnog sistema, kada su praćeni izraženim bolovima u listovima (koji po pravilu nastaju prilikom fizičke aktivnosti, a sa mirovanjem se povlače).\nOboljenja venskih krvnih sudova donjih ekstremiteta\n1) Proširene vene – varikozne vene (Venae varicosae) – klinička slika, uzroci i terapija\nPrema definiciji, varikozne vene predstavljaju prekomerno proširene i morfološki izmenjene venske krvne sudove, a koji zbog poremećaja funkcije venskih zalistaka dovode do ozbiljnih cirkulatornih poremećaja (u prvom redu do povećane agregacije trombocita i nastanka venskih trombnih ugrušaka).\nUzroci nastanka patološkog proširenja venskih krvnih sudova su mnogobrojni, ali je posebno važno istaći da se ovakav poremećaj sreće češće kod ženske populacije, i to naročito u vreme graviditeta, i kod žena koje su se porađale više puta (multipari).\nIpak, osnovni patofiziološki uzrok nastanka varikoziteta, jesu poremećaji na nivou venskih zalistaka ili u samom zidu krvnih sudova; vene se šire odnosno dilatiraju zbog porasta pritiska u venskom sistemu, jer venska pumpa zbog poremećaja mišićnih venskih valvula ne radi kako treba.\nKliničke manifestacije proširenih vena, zavisiće od toga da li se radi o takozvanim primarno ili pak sekundarno nastalim varikozitetima; razlika između ove dve grupe poremećaja je u tome što su kod primarnog poremećaja varikozno izmenjene samo površne vene, dok su duboki venski sudovi normalni odnosno nisu prošireni.\nKod sekundarno nastalih varikoziteta, promene na superficijalnom tj površnom venskom sistemu, nastaju kao sekundarna posledica proširenja dubokih vena.\nBolesnici koji imaju proširene vene, pre svega imaju bolove i otoke u regiji proširenja krvnih sudova (a to su najčešće vene donjih ekstremiteta); pored toga postoje parestezije (poremećaj senzibiliteta koji se ispoljava kao osećaj mravinjanja, bockanja) i/ili osećaj neprijatnog pritiska i pulsiranja u zahvaćenim venskim krvnim sudovima.\nMetodom inspekcije, pri pregledu pacijenata se mogu uočiti izražene i jasno vidljive vene koje su izvijugane i dilatirane, ali i praćene otocima (edemima) koji se povlače nakon podizanja nogu (jer se tako povećava priliv venske krvi prema srcu, a smanjuje se njen zastoj u proširenim površinskim i/ili dubokim venskim krvnim sudovima).\nPored inspekcije kao jedne od tehnika fizikalnog pregleda, dijagnoza proširenih vena se potvrđuje metodom ultrazvučne dijagnostike koja je neinvazivna, bezbolna i bezbedna za pacijenta.\nLečenje proširenih vena podrazumeva pre svega primenu opštih mera (u lakšim slučajevima oboljenja) – izbegavanje dugog stajanja; umereno kretanje; podizanje nogu iznad nivoa srca; nošenje elastičnih čarapa (koje se uvek obuvaju u ležećem položaju odnosno pre ustajanja iz kreveta).\nTeži slučajevi venskih varikoziteta, ili pak slučajevi komplikovani zapaljenjima i trombozama, zahtevaju po pravilu neki od oblika hirurških terapijskih pristupa.\n2) Površna venska tromboza – klinička slika, uzroci, posledice i lečenje bolesti\nPod površnom venskom trombozom, podrazumeva se patološki proces koji obuhvata udruženost zapaljenskog procesa površnih venskih krvnih sudova (trombophlebitis superfitialis) i tromboze dubokih vena donjih ekstremiteta.\nBolest obično nastaje zbog zahvatanja proširenih superficijalnih vena zapaljenskim procesom, ili pak kao posledica neke mehaničke traume (koja oštećuje zid krvnog suda i na taj način pogoduje sekundarnom prodoru infektivnih agenasa i zapaljenskih ćelija); nastanak tromboflebitisa površinskih vena može da bude i posledica čestih infuzija (koje dovode do oštećenja endotela krvnog suda); malignih procesa (pre svega hematoloških maligniteta); aplikacija intavenskih katetera ili kanila; kao i nekih oboljenja vezivnog tkiva odnosno kolagenih bolesti (kolagenoze).\nU kliničkoj slici tromboflebitisa, dominiraju znaci lokalnog zapaljenskog procesa – otok; bol; crvenilo; toplota kože i povišena lokalna temperatura kože iznad zahvaćenog krvnog suda.\nBolovi u donjim ekstremitetima, kao jedna od prvih i najčešćih manifestacija oboljenja, po pravilu nastaju spontano, ali mogu dodatno da se pojačaju prilikom kretanja ili na palpaciju zapaljenjem zahvaćenih perifernih krvnih sudova.\nZapaljenjem zahvaćeni venski krvni sudovi su palpatorno izmenjene morfologije – izvijugani; tvrdi; koža na ekstremitetima je upaljena, bolna i otečena; postoje uvećane regionalne limfne žlezde odgovarajućeg drenažnog područja.\nDodatne dijagnostičke metode, podrazumevaju laboratorijske analize – koje pokazuju ubrzanu sedimentaciju eritrocita i leukocitozu sa skretanjem bele krvne loze ulevo (a što su manifestacije zapaljenskog procesa koji se odvija u organizmu), kao i vizuelizacione tehnike i to pre svega Doppler ultrazvučnu metodu, kojom se pored nalaza površnog tromboflebitisa, može utvrditi i eventualno postojanje udruženih dubokih venskih tromboza na donjim ekstremitetima.\nTerapijski pristup superficijalnom tromboflebitisu podrazumeva primenu lokalnih i opštih terapijskih postupaka – u lokalnoj terapiji se daju antiinflamatorne masti i kremovi, a sistemski se primenjuju lekovi iz grupe nesteroidnih antiinflamatornih lekova (pre svega preparati na bazi acetil-salicilne kiseline odnosno aspirin).\nUkoliko se dodatnim dijagnostičkim metodama, utvrdi postojanje ili pak povećan rizik za nastanak dubokih venskih tromboza, pacijentu se daju sistemski antibiotici, i obavezno se uvodi antikoagulantna terapija.\n3) Duboka venska tromboza – klinička slika, uzroci i posledice i lečenje bolesti\nPrema klasičnoj medicinskoj definiciji, duboka venska tromboza (trombosis profunda), predstavlja stvaranje krvnog ugruška u dubokim venama donjih ekstremiteta.\nPredisponirajući faktori za nastanak ovog patološkog stanja, nazivaju se jednim imenom Virhovljeva trijada (Wirchov) i obuhvataju – vensku stazu (odnosno zastoj venske krvi); hiperkoagulabilna stanja (stanja povećane sklonosti ka zgrušavanju krvi);\ni traumatske faktore odnosno povredu krvnog suda (koja sa jedne strane omogućava nastanak sekundarnog zapaljenskog procesa, a sa druge strane povećava agregaciju i adhezivnost samih trombocita, a u cilju zaustavljanja krvarenja, što na kraju doprinosi stvaranju krvnog ugruška).\nUzroci nastanka tromboze dubokih vena su razna patološka stanja – hematološki maligniteti; solidni maligni tumori koji vrše spoljnu kompresiju tj pritisak na venski krvni sud; hirurške intervencije; imobilizacija pacijenata; ali i višestruki porođaji kao fiziološki proces (koji oštećuju zidove vena male karlice, ali i vena donjih ekstremiteta).\nDuboka venska tromboza je oboljenje koje je po pravilu češće kod osoba ženskog pola, a naročito u slučajevima dugogodišnje primene hormonske i/ili kontraceptivne terapije.\nSubjektivne tegobe na koje se žale pacijenti sa trombozama dubokih vena, su izraziti bolovi u mirovanju i prilikom kretanja; osećaj prisustva lokalne temperature, ali i osećaj porasta opšte temperature u telu („vrućica“ – obično posledica nastanka subfebrilnih temperatura kod ovog patološkog poremećaja); grčevi u donjim ekstremitetima; osećaj pritiska ili stezanja u listovima nogu.\nObjektivnim metodama fizikalnog pregleda, zapažaju se edemi odnosno otoci bilo zahvaćenih delova tkiva iznad tromboziranih vena, ili pak otoci čitavog donjeg ekstremiteta; porast obima zahvaćenog ekstremiteta se meri santimetrom i zapisuje se porast vrednosti (porast obima nastaje zbog edema); koža zahvaćenog ekstremiteta je bleda i bolno je osetljiva na palpaciju; dorzalna fleksija stopala zahvaćenog donjeg ekstremiteta (odnosno savijanje stopala obolele noge na gore), dovodi do pojave jakih bolova i/ili grčeva u potkolenici (odnosno u listu obolele noge), a ovakva pojava se stručno naziva Homansov znak.\nDopunske dijagnostičke metode, odnosno laboratorijska ispitivanja i radiografske tehnike, služe za što brže i validnije postavljanje tačne dijagnoze, ali i za pravovremenu primenu odgovarajuće terapije.\nLaboratorijski nalaz kod duboke venske tromboze, odlikuje se postojanjem ubrzane sedimentacije eritrocita, kao i povećanjem broja leukocita (leukocitoza), sa skretanjem ulevo – a što su, kako je prethodno u tekstu i napomenuto, znaci postojanja akutnog zapaljenskog procesa u organizmu.\nRadiografske metode koje se primenjuju u dijagnostici duboke venske tromboze, su pre svega Doppler ultrazvučna tehnika (kojom se vidi tok krvne struje) i takozvani Duplex scanning (pomoću koga se može videti sam tromb, i utvrditi da li je on „trošan“ ili je dobro fiksiran za zid krvnog suda).\nUkoliko se radi o takozvanom „trošnom“ trombu u dubokim venama, a koji ima tendencu da se lako otkida pod dejstvom krvne struje, postoji opasnost od nastanka najozbiljnije komplikacije duboke venske tromboze – plućne embolije, koja se veoma teško dijagnostikuje (neophodna je scintigrafija pluća, ukoliko se posumnja na ovo oboljenje), i u velikom procentu slučajeva se završava smrtnim ishodom (zbog nastanka infarkta pluća).\nOsnova terapije duboke venske tromboze podrazumeva intravensku primenu heparina (u toku prve nedelje posle – velikih operacija; infarkta miokarda; porođaja; ili pak duže imobilizacije iz nekog drugog razloga), i ona se sprovodi obavezno u bolničkim uslovima.\nNakon heparinske terapije (obično se primenjuje takozvani niskomolekularni heparin, jer je tada manji rizik od potencijalnih krvarenja), koja kako je rečeno treba da traje najmanje sedam dana, daju se oralni antikoagulantni lekovi u trajanju od tri meseca; u težim slučajevima se primenjuju i fibrinolitici.\nNakon operacija ili porođaja se preporučuje preventivna primena antibiotika; što veća mobilnost pacijenata (kretanje); nošenje elastičnih kompresivnih čarapa; kao i podizanje donjih ekstremiteta odnosno elevacija iznad „nivoa srca“, kada god je to moguće.\nUkoliko ni jedna od prethodno pomenutih metoda terapije i prevencije ne daje dovoljno dobre rezultate, zbog rizika od nastanka fatalnih plućnih embolija kod pacijenata sa dubokom venskom trombozom, preporučuje se hirurško uklanjanje tromba.\nŽutica kod beba i odraslih, bolest prljavih ruku - uzrok, simptomi i lečenje


Slika „mutnog vremena" u „Prokletoj avliji"\nAndrić u „Prokletoj avliji‘‘ na sebi svojstven način opisuje istorijsku priču o tragičnoj sudbini Džemsultana a zatim u poznatoj tamnici zvanoj „Prokleta avlija‘‘ i oko nje ispreda priču o „mutnom vremenu‘‘.\nOvu priču Andrić ispisuje koz glavne junake: Ćamila, Karađoza, fra-Petra... Posvećuje je istorijskom trenutku u kome je Osmanlijsko carstvo na zalasku. Slikajući sliku „mutnog vremena‘‘ u navedenom istorijskom trenutku, Andrić jasno kazuje da je „Prokleta avlija‘‘, takva kakva je, živela u svim vremenima u kojima je robovao čovek, i da bi verovatno, takav kakav je, i u današnjem vremenu pronašao neku „Prokletu avliju‘‘ i ukazao da čovek i danas na neki način nekome i nečemu robuje.\nIako u knjizi nisu opisane fizičke torture niti poniženja kojima je čovek izložen u takvim zatvorima, duboko je dosegnuta njegova tragična situacija. Dobija se slika „Proklete avlije‘‘ kao pustog, usamljenog mesta, psihičkog pakla u kome je život izolovan od slobodnog života. Ipak, u svojoj knjizi Andrić ostavlja jasnu poruku da čovek ne treba da pesimistički gleda na prisustvo zla i nepravde, nego da traži put za unošenje više pravde, slobode i dobra u svet u kome živi.\nTo je uostalom put ljudskog dostojanstva kojim je krenuo njegv junak Ćamil, ali ga je stihija zle sudbe ubacila u „Prokletu avliju‘‘.\nVi ste ovde: Home Zbirka radova Srednja Za IV razred Ivo Andrić SPsIVKŽIII_131


UPOZORENJE: Porodica je zapala u duhovnu i moralnu krizu! (VIDEO) | Happy BSC portal\nVUČIĆ PORUČIO IZ PARIZA: Sv koji su bili nasilini odgovaraće!\nUPOZORENJE: Porodica je zapala u duhovnu i moralnu krizu! (VIDEO)\nZbog poljuljanih tradicionalnih normi nameće se novi model porodice u kojoj se deca sve više vaspitavaju kroz medije, internet i u vršnjačkim grupama.\nTo je jedan od razloga koji je motivisao profesorku Milicu Novaković da napiše knjigu "Porodični bukvar". Ona je bila gost u jutarnjem programu naše televizije gde je sa voditeljkom Snežanom Petrović pričala na ovu temu.\nŠta ova profesorka, koja je 25 godina predavala u osnovnim i srednjim školama, misli o tome, pogledajte u videu.


Alma-Ras u programu postinvesticione podrške - Akta.ba\nAlma-Ras u programu postinvesticione podrške\nUspješnost realizacije postojećih poduzetničkih projekata najbolja je preporuka novim investitorima da općina Vareš jeste pravo mjesto za realizaciju njihovih poduzetničkih ideja.\n01.08.2018. 09:21 / Izvor: Akta.ba\nPredstavnici Općine Vareš posjetili kompaniju Alma-Ras u cilju prikupljanja informacija o trenutnim poslovnim aktivnostima i izazovima s kojima se ova kompanija suočava u svom redovnom poslovanju. Kompanija "Alma-Ras“ d.o.o sa svojim radom započela je u Olovu prije 20 godina.\nSimbolično je osnovana na Dan žena 1998. godine i od tada slovi za nezaobilazno mjesto ljubitelja kvalitetnog finog donjeg rublja i spavaćeg programa. Na sastanku se razgovaralo o ukupnom ambijentu za poslovanje u općini Vareš, te prijedlozima za unapređenje, eventualno uočenim preprekama za poslovanje, ali i planovima za nove investicije, te načinu na koji Općina može konkretno pomoći u realizaciji razvojnih planova ovog poslovnog subjekta.\nU tom smislu, Općina namjerava sistematski posjećivati aktivne kompanije na teritoriji Vareša kako bi uspostavila direktnu komunikaciju i prikupila informacije s namjerom identificiranja otvorenih pitanja, posebno onih koje priječe realizaciju zdravih poslovnih ideja. Identificirana pitanja će se dalje upućivati, na razmatranje, nadležnim tijelima Općine, ali i drugim institucijama u Saradničkoj mreži, zavisno od njihovih nadležnosti.\nOvim aktivnostima Općina će kontinuirano raditi na unapređenju poslovnog okruženja čineći ga atraktivnijim za održanje postojećih i privlačenje novih investicija.


Britanski dnevnici o napadu na aerodrom u Glasgowu - Klix.ba\nBritanski dnevnici o napadu na aerodrom u Glasgowu\n1.7.2007. u 20:27\nSubotnji napad na glazgovski aerodrom tema je koja dominira naslovnim stranama svih britanskih listova u nedjelju.\nListovi konstatiraju da je jučerašnji napad automobilom bombom na glazgovskom aerodromu, poslije neuspjelih sličnih napada u Londonu, označio početak organizirane terorističke kampanje u Britaniji.\nObserver postavlja pitanje: kako su bombaši uspjeli da se "provuku kroz mrežu" kad su sigurnosne službe već mjesecima znale za plan o postavljanju automobila bombi?\nList također prenosi da su petorica osumnjičenih simpatizera Al-Qaide, koji su od 2005. pod nadzorom policije, uspjeli da nestanu, a navodi i da je u Britaniji trenutno aktivno 50 islamističkih ćelija, te da je oko 300 ekstremista pod stalnom prismotrom.\nJoš jedan mogući razlog što su islamisti odabrali baš ovaj moment je to što žele da kažu: "Promijenili ste premijera. Pa šta onda? Naša borba se ne tiče sitnih promjena u vašoj politici, to je borba između dobra i zla", piše Observer.\nSunday Telegraph, u svom uredničkom komentaru, naglašava da Britanija mora da se konfrontira s "islamističkom ideologijom mržnje", a ne da je tolerira. Vlada do sada nije željela da prepozna istinsku prirodu te ideologije, ali jedina nada u mirnu i tolerantnu budućnost leži u iskorjenjivanju radikalnog islamizma u Britaniji, zaključuje ovaj list.\nOHR: Ambasador Lajčak posjetio bazu EUFOR-a u Butmiru\n01.07.2007. u 21:06\nBush i Putin se pripremaju za razgovore\n01.07.2007. u 20:07


Britanski poslanik zaledio javnost: Požar u Grenfel kuli je bio posao iznutra, u pitanju je zavera ... | WebTribune\nHome IZA OGLEDALA Britanski poslanik zaledio javnost: Požar u Grenfel kuli je bio posao iznutra, u pitanju je zavera …\nPosted date: јун 19, 2017 In: IZA OGLEDALA, IZBOR\nPresstv.com izveštava: Govoreći za SkyNews u nedelju, poslanik laburističke stranke Dejvid Lami je rekao da su neki izvođači koji rade u Grenfel kuli uklanjali dokaze o svom radu nakon prošlonedeljnog pakla u kojem je poginulo više desetina ljudi u zgradi sa 24 sprata.\n“U okviru zajednice, poverenje u vlasti propada a sumnja u zataškavanje se podiže,“ rekao je Lami, koji je izgubio bliskog prijatelja u ovom požaru.\n“Premijer treba da reaguje odmah kako bi se osiguralo da su svi dokazi zaštićeni, tako da svi oni koji su krivi za ono što se desilo u Grenfel kuli odgovaraju za to i osete punu snagu zakona,“ dodao je on.\n“U ovoj fazi, moja najveća zabrinutost je da porodice Grenfel kule neće dobiti pravdu ako se dokumentacija tiho uništi i isecka, a e-mejlovi se brišu,“ upozorio je Lami.\nMejova na udaru zbog zaokreta\nMeđutim, Mejova je povukla zakletvu u subotu uveče, rekavši da će se stanarima pronaći kuće u istoj ili susednm opštinama.


ERGOVIĆ O ŽREBU: Silkeborg protivnik po meri! – Balkan-Handball.com\nHome / Evropa / ERGOVIĆ O ŽREBU: Silkeborg protivnik po meri!\nJedini balkanski predstavnik u poslednjoj rundi kvalifikacija za grupnu fazu EHF Lige Evrope, našičko Nexe, igraće 21. i 28. septembra protiv danskog Silkeborga, voljom današnjeg žrebanja u Beču.\n„Gromovi“ su u prethodnom kolu rutinski eliminisali poljski Tarnov, sa dve pobede na svom terenu u „Dabl-hederu“. Kao i prošle godine, kada su Našičani izašli kao pobednici protiv Bidasoe Irun, poslednja prepreka ka cilju neće biti nimalo laka.\nPredsednik kluba Josip Ergović prvi je prokomentarisao žreb:\n-Naravno da smo očekivali nešto lakšeg protivnika, no u drugom potu gdje su bili svi naši potencijalni protivnici, bilo jako puno kvalitetnih ekipa. Sigurno da je Bjerringbro/Silkeborg vrlo kvalitetna momčad s odličnim igračima, ali u isto vrijeme bih naglasio da je to protivnik po mjeri. Ekipa protiv koje mi možemo igrati i koju možemo proći, naravno da to neće biti nimalo lako ali ne i nemoguće. Poglavito uz veliku pomoć naših navijača i činjenicu da ćemo uzvratnu utakmicu igrati na svom terenu. Smatram da su nam šanse 50:50 ili možda malo navijački 60:40 u našu korist, u svakom slučaju se veselim tim utakmicama.\nSlično je reagovao i trener Branko Tamše:\n-Prije svega, naša je velika želja plasirati se u Grupnu fazu natjecanja i vrlo dobro znamo da na tom putu nema lakih protivnika. Sigurno će se u ovom drugom pretkolu puno ekipa oprostiti od EHF Europske lige jer ima strašno dobrih parova koji su izvučeni danas. Mi ćemo se istinski potruditi da nam se to ne dogodi, iako smo izvukli renomiranu dansku momčad. Ekipa s puno kvalitetnih igrača koji igraju brz i moderan rukomet, kao uostalom i svi Skandinavci. Očekuje nas dvomeč, prva se utakmica igra u Danskoj i mislim da moramo odigrati izuzetno kvalitetno i pametno. Svih 120 minuta ekipa će morati biti na optimalnoj razini ako želimo dočekati proljeće u Europi.\nBranko TamšeEHF Liga EvropeJosip ErgovićRK Nexe Našice\n← Prethodni članak Ivan Pešić od narednog leta na golu Nanta!\nNaredni članak → Marko Panić: Ne igram za BiH dok je Obrvan selektor!


03 / 11 / 2018 - RayHaber\nDan: 3 Novembar 2018\nPrometa i infrastrukture ministar Mehmet Cahit Turhan novembra, broj Raillif časopisa "Moderna svile sa Turskom, Centralna Happening" tekst pod naslovom uknjižen. PISMO da je ministar od Arslan Turska "moderni svile Projekt", koji se nazivaju [Više ...]\nPromenjena je organizaciona struktura Generalne direkcije za saobraćaj TCDD. Odlukom predsedničkog dekreta doneta je odluka o osnivanju regionalnih direkcija u organizacionoj strukturi TCDD Tasimacilik AS. Prema ovome; Ankara, Istanbul, Izmir, Sivas, Malatya, [Više ...]\nImigracija u izgradnji metroa Ümraniye, 2 Dead\nIstanbul Umraniye, gradilište podzemne željeznice u ulici dogodilo se u udubljenju. Rad sigurnosne kolibe koja je pripadala okolnom mjestu, koja je inicirana migracijom, dosegao je tijelo dvoje ljudi. Sigurnost lokacije pored puta kolapsa [Više ...]\nFeast Record u İZDENİZ\nIZDENIZ je dostigao broj najvećih putnika u jednom danu sa 73 hiljada ljudi na Dan Republike, au oktobru je prekinuo mesečni rekord sa 1 miliona 514 hiljada putnika. Turske najmlađih i najmodernijih flota [Više ...]\nDa li železnički sistem dolazi u Sakaryu?\nOdeljenje za transport gradske uprave Sakarya pripremljeno od strane „Glavnog plana transporta“ u okviru kompanije specijalizovane za poslovanje, u našem gradu više od dugogodišnjeg 6 lakog željezničkog sistema, predsjednik je održao brifing o Zeki Toçoğlu. Sakarya [Više ...]\nUniverzitet Karabük, Karabük i Safranbolu komorama vozača i automobilskih komora, potpisani su protokolom, dopušten je dolmus i autobusi za ulazak u odluku o željeznom i čeličnom kampusu. Prema donesenoj odluci i autobusima sutra (petak) [Više ...]\nUniverzitet Karabuk, najveći svjetski proizvođač željeznica, potpisao je protokol o suradnji s kineskom državnom željezničkom kompanijom CRRC Zhuzhou Locomotive. železnice u Turskoj doprinijet će protokol o saradnji vernacularization također Karabük Univerziteta Rail Systems [Više ...]


10.12.2017. 18:50 > 18:51\nIzabranice selektora Ljubomira Obradovića blistale su u grupnoj fazi igranoj u Lajpcigu. Sa prvog mesta grupe D prošle su dalje, pošto su bile bolje od Kine, Kamerune i Južne Koreje, dok su sa Nemačkom i Holandijom remizirale.\nProtiv rivalki koje vrlo dobro znaju pobeda je značila plasman u četvrtfinale, a poraz povratak kući. To se i dogodilo, jer nije bilo rešenja u odbrani, kao i zbog crne rupe od 12 minuta bez gola u prvom poluvremenu.\nSanja Damnjanović u prodoru\nOdlično su krenule naše devojke osminu finala u Magdeburgu, postigle tri gola u uvodnim trenucima i onda napadački potpuno stale. Iskusne Crnogorke su to i te kako znale da iskoriste i plasiraju se u četvrtfinale, pošto stečenu prednost do kraja nisu ispuštale.\nZa polufinale će igrati sa Francuskom koja je eliminisala Mađarsku sa 29:26 (14:11).\nPRVO POLUVREME Ređali se promašaji, Srbija - Crna Gora 9:14\nNi jedne ni druge nisu iskoristile uvodni napad... Sanja Damnjanović je šutirala pored gola, dok je Raičevićeva napravila faul u napadu, da bi Sanja u trećem minutu prvi put zatresla mrežu za 1:0.\nCrnogorke su brzo izjednačile, drugi put je to učinila Katarina Bulatović, ali je naše desno krilo Katarina Krpež-Šlezak brzo postigla dva pogotka - 3:2!\nVeliki posao u napadu obavljala je i Slađana Pop-Lazić koja se sjajno borila na "crti", pa je iznudila sedmera koji, nažalost, Sanja Damnjanović nije realizovala, pa je ostalo 3:3. Žestoko se igralo i u odbrani, pa se rezultat nije menjao do 10. minuta, za šta su zasluge pripale i našem golmanu Katarini Tomašević, ali nije mogla da zaustavi šut Katarine Bulatović u gornji levi ugao (treći gol) za 3:4.\nProblem za Srbiju bi mogao da bude povreda Dragane Cvijić koja je morala na klupu... Posle ukazane pomoći se vratila, da bi nešto kasnije i Marija Obradović dobila udarac u rebro.\nDugo nismo imali rešenje u napadu, drugo smo bili na ta tri gola, pošto su bekovi najčešće šutirali sa distance preko prečke. Među stative je otišla Marija Čolić umesto Katarine Tomašević, ali ju je Jauković matirala za 3:6 u 13. minutu.\nDva minuta kasnije Srbija je prvi put stekla igračicu više isključenjem Jaukovićeve, nakon čega je Marina Dmitrović poslala loptu preko gola, ne i Radičević - 3:8.\nČak 12 minuta su naše rukometašice bile bez pogotka, a crnu seriju je prekinula Sanja Radosavljević za 4:8. Bio je to treći gol sa krila, prvi sa levog, jedan je stigao iz kontre, što znači nijedan iz pozicionog napada. Zatim je Tamara Radojević nastavila sa sjajnom realizacijom na ovom SP, jer je postigla 10. gol na šampionatu i to iz svega 11 pokušaja. Međutim, nije bilo rešenja za ubojitu Katarinu Bulatović koja se peti put upisala u strelce za 5:10.\nNi dvominutna brojčana prednost nije pomogla izabranicama Ljube Obradovića, jer je pogodak Krpež-Šlezak sa krila poništila Jovanka Radičević, posle čega je Marija Čolić došla do odbrane - 6:12. Treće isključenje Crnogorki materijalizovala je Marina Dmitrović, kao i Dragana Cvijić, dok je i Čolićeva upisala još dve odbrane, ali ju je matirala Jelena Despotović za 9:14, što je bio i rezultat na poluvremenu.\nU dresu Srbije je jedina raspoložena bila Krpež-Šlezak sa tri pogotka, dok na drugoj strani odlična bila Katarina Bulatović sa pet, pratila ju je Jovanka Radičević sa četiri.\nLogo "Blica" na dresu: Slađana Pop-Lazić\nDRUGO POLUVREME Poraz! Srbija - Crna Gora 29:31 (9:14)\nSkupo je koštala naše rukometašice crna serija i period od 12 minuta u prvom delu bez pogotka. Drugo poluvreme je započela Tamara Radojević golom, istakla se Andrea Lekić dodavanjima iza leđa i jedno takvo je Dijana Radojević pretvorila u pogodak, da bi Lavko zatresla mrežu za 12:15.\nKrenulo je Srbiju u napadu, ali je u odbrani bilo previše rupa... To je najviše koristila Jovanka Radičević i svaki gol burno proslavljala za do sada najveću razliku - 12:18.\nZagrevanje rukometašica Srbije\nPrvi put su naše devojke kažnjene i za to što su napadale sa igračicom više umesto golmana, nije stigla na vreme da se vrati Katarina Tomašević i brzo su Crnogorke kontrama pobegle na 14:21 u 36. minutu. Nisu se predavale rukometašice Srbije, borile su se i trudile da smanjuju razliku, kao što je učinila Krpež-Šlezak iz sedmerca, ali nisu pronalazile dobru odbranu - 17:23.\nNa to se nadovezala i neispravna izmena, Sanja Damnjanović je ušla na teren pre nego što je saigračica izašla, zbog čega su kažnjene sa dva minuta. Menjao je Obradović, tražio dobitnu postavu, tražio bolju odbranu koje nije bilo, a Dragana Cvijić je smanjila na 19:24.\nSlavlje rukometašica Crne Gore\nPreviše golova primala je Crna Gora davala sa "brzog centra", što znači čim počne akciju i sa sredine igrališta zatrese mrežu dok se naša odbrana još nije formirala. Zato nisu naše devojke imale nikakvo rešenje, pa je u 47. minutu bilo 21:27. Uspela je Srbija preko Željke Nikolić i Dijane Radojević, i to sa igračicom manje, da priđe na četiri razlike i 23:27.\nPrišle su naše rukometašice i na minus tri, ali je Jovanka Radičević bila nezaustavljiva i osmim golom (bez promašaja) pobrinula se za 24:29 na sedam minuta pre kraja. Međutim, nisu se predavale, Marija Obradović je iskoristila da se primaknu na 26:29 sa dve igračice više, ali je Jovanka Radičević još jednom bila precizna za 26:30 pred poslednja tri minuta.\nPoslednje pripreme pred meč: Marija Obradović\nHala: Getek u Magdeburgu. Gledalaca: 3.011. Sudije: Garsija, Marin (Španija).\nSrbija: Tomašević, Čolić, Radosavljević 2, Krpež-Šlezak 5, Lekić, Števin, Lavko 1, Damnjanović 1, Nikolić 3, T. Radojević 5, Pop-Lazić, D. Radojević 3, Obradović 1, Stoiljković, Cvijić 7, Dmitrović 1.\nCrna Gora: Rajčić, Radičević 10, Jauković 3, Brnović 3, Hasanić, A. Klikovac, Ujkić, Malović, Premović, Bulatović 6, Pavićević 1, Ramusović, B. Klikovac 1, Despotović 2, Raičević 4, Grbić 1.\nOSMINA FINALA SVETSKOG PRVENSTVA ZA RUKOMETAŠICE\n1. Srbija - Crna Gora 29:31 (9:14)\n2. Francuska - Mađarska 29:26 (14:11)\n3. Švedska - Slovenija 33:21\n4. Nemačka - Danska 21:17\nŠvedska - Slovanija


Ko je i po čijem nalogu ubio Labana, Vukoslavčevića i Tomaševića?\nBEZ REZULTATA VEĆ DVIJE GODINE\nTV Vijesti saznaje da je jedan od ovih slučajeva operativno zaokružen\n448 pregleda\t2 komentar(a)\nIvan Laban ubistvo, Foto: Savo Prelević\n28.04.2018. 17:22h Ažurirano: 28.04.2018. 17:22h\nSve što već dvije godine preduzimaju istražitelji kako bi rasvijetlili likvidacije Ivana Labana, Željka Vukoslavčevića i Božidara Tomaševića, koje su se tokom 2016. godine dogodile u Baru, nije rezultiralo identifikovanjem egzekutora.\nTo se navodi u odgovorima koji su Televiziji Vijesti dostavljeni iz podgoričkog Višeg tužilaštva, a u kojima su istovremeno navedene i radnje preduzete u cilju rasvjetljavanja ovih ubistava.\n"Izuzeti svi tragovi pronađeni na licu mjesta i date naredbe za obdukcije tijela gore navedenih lica, a takođe Upravi policije je naređeno prikupljanje obavještenja od svih lica koja su imala saznanja vezano za predmetne događaje, dok je u svim predmetima Višem sudu - sudiji za istragu od strane tužilaštva, upućeno više zahtjeva za donošenje naredbi za izuzimanje telefonskog saobraćaja, naredbi za izuzimanje risivera – video nadzora, kao i naredbe za pretresanje stana. Takođe, u svim predmetima od strane Višeg državnog tužilaštva donijete su naredbe za sva neophodna vještačenja, koja vještačenja su okončana i ista nijesu dala rezultate", navodi se u odgovoru Višeg tužilaštva.\nNije utvrđeno ni to da li je, kako se spekulisalo, na bilo koji način povezano ubistvo Željka Vukoslavčević i Slavka Pekovića, ubijenog, takođe prije dvije godine\n"Nema podataka koji ukazuju na povezanost ubistva između S.P. i Ž.V, niti su utvrđeni motivi istih, sa kojih razloga su Upravi policije dati nalozi da i dalje preduzimaju radnje i mjere iz svoje nadležnosti, a sve u cilju rasvjetljavanja ubistava gore navedenih lica", saopšteno je iz Tužilštva.\nPrema pouzdanim saznanjima TV Vijesti za jedno od ova tri ubistva policija ima zaokružena operativna saznanja i čak ime izvršioca. Navodno je motiv trgovina narkoticima u Skandinaviji a osumnjiceni za ubistvo iz jedne od zemalja u okruženju.\nIvan LabanŽeljko VukoslavčevićBožidar Tomašević


Sramna vest se širi Evropom: Ne vozite kroz Hrvatsku\n"Poznati hrvatski web portal pozvao je turiste na bojkot plaćanja putarina na auto-putevima", pišu.\n"Dragi turisti, ne vozite se našim skupim autoputovima i ne hranite naše lopove. Evo besplatnih puteva, napisao je portal Index iz Zagreba u subotu. U pozadini ovog apela je povećanje cena putarina na auto-putevima u proseku za 10 odsto na glavnim saobraćajnim pravcima od 1. jula. Radi se o sezonskom porastu koji će na snazi biti do 30. septembra", piše Focus.\n"Nove putarine su toliko drsko visoke da koštaju koliko i celogodišnje vinjete u nekim evropskim zemljama", prenosi Die Presse i podseća da je izgradnja auto-puteva obeležena brojnim aferama, o kojima je Index pisao.\n"Portal Index preporučuje milionima turista, uglavnom iz Austrije, Nemačke, ali i Češke i Poljske, alternativne pravce koji su potpuno besplatni", napominje Die Presse.\nPodsjetimo i kako je i portal Inistrien preneo vest o velikoj Indexovoj akciji.\n"Pre nekoliko sati (30.6.2017.) jedan od najčitanijih nezavisnih hrvatskih portala pozvao je na hrvatskom, nemačkom i engleskom jeziku turiste u Hrvatskoj da izbegavaju putovanje po hrvatskim auto-putevima. Poziv je objavljen pod naslovom "Dragi turisti, Dragi turisti, ne vozite se našim skupim auto-putevima i ne hranite naše lopove. Evo besplatnih puteva", piše u tekstu o akciji Indexa portal inistrien.de.\nPortal prenosi deo članka Indexa na nemačkom jeziku, a na kraju zaključuju: "Nažalost, ljudi su u pravu".


Banjalučani uhapšeni zbog prebijanja muškarca - mojKontakt portal\nPetar Dukić (39) i Boris Blažević (42) iz Banjaluke uhapšeni su juče zbog sumnje da su četrdesetosmogodišnjem Draganu V. nanijeli teške tjelesne povrede ispred ugostiteljskog objekta “Plan B” u Banjaluci.\nPrevious Previous post: Počelo postavljanje temelja za novi vrtić u Lazarevu\nNext Next post: Dodik: Svakom novom bračnom paru kredit od 30.000 KM\n11. 12. 2019., 23:54


Šahovski turnir „Ratomir Rato Brkić“ – pobjednik Vladimir Bilić iz Višegrada | 058.ba\nROGATICA – Pobjednik 30. tradicionalnog, memorijalnog, šahovskog turnira, koji je održan danas, subota, 14. decembra, u organizaciji Šahovskog kluba „Gorski-Termag“, kojim se vraća sjećanje na Ratomira-Ratu Brkića, jednog od najistaknutijih šahista u 52 godine koliko se u Rogatici organizovano igra ova drevna igra, je FIDE majstor Vladimir Bilić iz Višegrada, koji trenutno brani boje ŠK „Glasinac“ sa Sokoca sa osvojenih 8 od mogućih 9 poena.\nDrugo mjesto sa 7 poena osvojio je internacionalni majstor Dejan Pavlivić, višegodišnji pobjednik ovog turnira, iz Požege u Srbiji, treće Fide majstor Predrag Batinić sa Sokoca i četvrto majstorski kandidat Srđan Zlobec iz federalnog Sarajeva.\nNajuspješniji domaći šahista bio je Momir Ašonja, koji je osvojio 6 poena.\nNa turniru je učestvovalo 36 šahista. Uz osam domaćih šahista turnir je okupio 10 šahista iz Sarajeva, 6 iz Istočnog Sarajeva, po trojica iz Pala i federalnog Goražda, 2 iz Sokoca, jedan iz Višegrada i trojica iz Srbije (Požega, Nova Varoš i Priboj), što je turniru dalo internacionalni karakter.\nTurnir se igrao u devet kola po švajcarskom sistemu fide varijanta sa tempom igre 15 minuta po jednom igraču.\nSudio je savezni sudija Slobodan Gavrić uz pomoć republičkog sudije Dragiše Jankovića.\nFond za nagrade bio je skroman, svega 360 maraka i podijeljen je tako što je prvoplasirani dobio 150, drugi 100, treći 60 i četvrti 40 maraka, dok je najuspješniji domaći takmičar dobio simpatičnih 10 maraka, koje im je uručio predsjednik Izvršnog odbora ŠK „Gorski-Termag“ Radovan Rosić.\nSvi učesnici turnira otišli su kući zadovoljni organizacijom i druženjem na ovom šahovskom skupu i obećali da će doći i dogodine.\nPobjednik turnira u ime nagrađenih reče da oni ne dolaze radi nagrada već da vrate sjećanje na kolegu po crno-bjeloj tabli i figurama Ratu Brkića, koji ih je, i pored toga što je tragično nastradao oktobra 1980, okupio evo već po 30-ti put, a mnogi ga nisu ni poznavali.\nPovezane teme: Ratomir Rato Brkić, šah, Šahovski klub Gorski Termag, Vladimir Bilić


22.08.2020 16:35 Autor: Agencije\nKina je odobrila testiranje na ljudima potencijalne vakcine protiv koronavirusa koje je kultivirano u stanicama insekata, objavila je lokalna vlast u jugozapadnom gradu Chengduu.\nKina se nalazi usred globalne utrke za razvoj isplative vakcine u svrhu zaustavljanja pandemije koronavirusa.\nKorištenje stanica insekata za razvoj proteina za vakcinu protiv koronavirusa – prvo u Kini – moglo bi ubrzati proizvodnju na veliko, rekla je gradska vlast u Chengduu u najavi na društvenoj mreži WeChat.\nVakcina koju je proizvela bolnica Zapadna Kina pri univerzitetu Sichuan u Chengedu odobrila je Nacionalna uprava za medicinske proizvode kako bi ušlo u fazu kliničkog ispitivanja, pisalo je u najavi.\nTestiranje na majmunima pokazalo je da vakcina prevenira SARS-CoV-2 zaraze bez vidljivih nuspojava.\nStrane kompanije, poput njemačke BioNTech i američke Inovio Pharma, također surađuju s lokalnim kompanijama kako bi testirale svoje eksperimentalne vakcine u Kini.\nTagovi: Kina vakcina za koronavirus\nNekom pandemija, nekom pare: BioNTech samo ove godine očekuje 15,9 milijardi eura prihoda od vakcine protiv korone


source.ba | Zbog niske temperature poledice ima na mostovima i prilazima tunelima\nZbog niske jutarnje temperature poledica se može očekivati na dionicama preko planinskih prevoja, na mostovima i prilazima tunelima. Magla smanjuje vidljivost na dionicama uz rijeke Bosnu, Vrbas, Lašvu i Spreču, kao i na širem području Tomislavgrada i Glamoča.\nIz BIHAMK-a savjetuju na oprezniju vožnju i napominju da je posjedovanje zimske opreme zakonski obavezno.\nNa graničnom prijelazu Hum nije dozvoljen ulazak u Crnu Goru, dok je na graničnom prijelazu Metaljka ulazak u Crnu Goru moguć od 7 do 19 sati.


"Fantomi" najavili štrajk glađu zbog problema sa vodom u Zrenjaninu - Društvo - Dnevni list Danas\nPočetna » Društvo » „Fantomi“ najavili štrajk glađu zbog problema sa vodom u Zrenjaninu\n„Fantomi“ najavili štrajk glađu zbog problema sa vodom u Zrenjaninu\nPredstavnici Pokreta ujedinjenih fantoma (PUF) Miljan Čičić i Milan Pernat najavili su danas da će početi štrajk glađu, ako za sedam dana ne budu ispunjeni njihovi zahtevi koji se tiču kvaliteta zrenjaninske vode za piće.\n9Piše: FoNet 08. maja 2019. 14.15 Izmenjeno: 10. maja 2019. 04.03\nPredstavnici PUF dana su gradonačelniku Zrenjanina Čedomiru Janjiću predali zahteve u kojima traže postavljanje cisterni sa ispravnom pijaćom vodom, koja će biti dostupna svim građanima Zrenjanina.\nOd gradonačelnika se traži i tačan datum kada će zrenjaninska fabrika pijaće vode početi da isporučuje vodu, uz potvrdu nadležnog organa ili institucije.\n„Ukoliko ovi zahtevi ne budu ispunjeni, u razumnom roku od sedam dana, bićemo primorani da pristupimo radikalnom činu, a to je štrajk glađu ispred Skupštine opštine Zrenjanin, do ipunjenja zahteva“, rekao je FoNetu Miljan Čičić.\nOn je istakao da se ušlo u 15. godinu od kada je na snazi zabrana vode za piće i pripremanje hrane u Zrenjaninu. Podseća i da se ušlo u drugu godinu od kada je završen pogon prečistača vode, a da niko ne zna šta se sa time dešava i zašto on ne radi.\nČičić upozorava da je građanima u Zrenjaninu uskraćeno jedno od osnovnih ljudskih prava, a to je pravo na zdravu vodu.\n„Voda u Zrenjaninu toliko smrdi da je njome nemoguće umiti lice ili oprati zube, a tuširanje i kuvanje sa takvom vodom su misaona imenica“, izjavio je jedan od vođa PUF.\nOn za gradonačelnika Zrenjanina ima konkretno pitanje.\n„Da li vi kao gradonačelnik zaista smatrate da osiromašeni građani imaju novca da svakodnevno kupuju flaširanu vodu ili smatrate da ovo nephodno javno dobro treba da se koristi za nečiji profit?“, upitao je Čičić.\nPokret ujedinjenih fantoma na satiračan način kritikuje politička dešavanja u Srbiji, a nedavno su najavili i početak svog političkog delovanja.\nPažnju javnosti posebno su privukli kada su tokom protesta „1 od 5 miliona“ sa belim fantonkama i električnom testerom ušli u zgradu RTS.\nfabrika vode, Milan Pernat, Miljan Čičić, Pokret ujedinjenih fantoma, puf, štrajk glađu\nRaspamećivanje sa vodom u Zrenjaninu\n08. maja 2019. u 14.23\nZar u Zrenjaninu nije zavrsena vodovodna mreza.\n08. maja 2019. u 14.29\nGreska, treba da strajkuju bez vode, zahteve bi im brze ispunili.\n08. maja 2019. u 14.42\nKAKO JE POCELO POLA SRBIJE CE U STRAJK GLADJU\n08. maja 2019. u 15.34\n….. i tri cetvrtine Srbije bice u problemu sa vodom za pice. Jedino beogradsko vodoizvoriste se konstantno zagadjuje. Takodje i vodoizvoriste u Kragujevcu. U Uzicu je vec zagadjeno ali srecom imali su alternativno izvoriste, doduse malo daleko pa ako im voda vec nije poskupela poskupece uskoro.\n08. maja 2019. u 14.47\nSve nelegalno oko kola kod Pernata bude legalno uz dobru lovu.\n08. maja 2019. u 19.19\nVerovatno si mu ti dao ist?!\n08. maja 2019. u 15.07\nPreporučujem im da počnu trening.Jer ih taj štrajk neće mimoići ako budu dosledni svoje najave.I na kraju samo gladovanje ako je desetak dana može da bude i zdravstveno korisno.\n08. maja 2019. u 15.22\nA,odakle voda za cisterne???\n09. maja 2019. u 07.57\nPohvala. U širem kontekstu posmatrano, ovo je prvo ujedinjenje većeg broja stranaka, najrazličitijih provinijencija, radi ozbiljne, životne stvari. Tu naravno uključuje sve stranke, kojima su dotični pripadali i koje su zdušno podržavali.


Damir Imamović na prvoj turneji u Kini | Radio Bihać\nPetak, 14.12.2018 - 01:41\nUpravo objavljeni novi datumi predstojećih nastupa Damira Imamovića kazuju da je pred sarajevskim sevdalijom intenzivan period. Nakon nastupa u Ljubljani i Zagrebu kojima je promovirao svoj duo sa najatraktivnijom austrijskom muzičarkom balkanskog porijekla Jelenom Popržan (Catch-Pop String-Strong, Madame Behaux...), Damir 10. septembra kreće na svoju prvu turneju u Kini.\nU pratnji Ivane Đurić, violinistice iz njegovog vrlo uspješnog Sevdah Takhta, Damir će gostovati u južnoj kineskoj provinciji Guanxi gdje će odsvirati ukupno tri koncerta u gradovima Nanning, Guilin i Liuzhou. U okviru ovog gostovanja planiran je i poseban četvrti koncert koji će biti prenošen na kineskoj nacionalnoj televiziji, što u Kini predstavlja poseban iskaz počasti.\nGostovanje Damira Imamovića u Kini organizirala je Beida Music Group, koncertna agencija s najvišim akreditivima pri kineskom Ministarstvu kulture. Nakon Kine, Damir se vraća u Evropu gdje slijede tri koncerta sa Jelenom Popržan u Austriji, zatim humanitarni koncert za "Fond za druge" u Zagrebu, solo koncert u predivnom istanbulskom Pera muzeju, a onda turneja Sevdah Takhta koja kreće iz Minhena 4. novembra.\n08.09.2017 - 09:34


Kulturni centar prekida sa organizacijom programa i manifestacija u cilju sprečavanja epidemije | ZR KLIK\nKulturni centar prekida sa organizacijom programa i manifestacija u cilju sprečavanja epidemije\nZrenjanin- Na osnovu odluke Gradskog štaba za vanredne situacije Kulturni centar Zrenjanina prekida sa organizacijom i suorganizacijom programa i gradskih manifestacija u cilju sprečavanja epidemije izazvane širenjem koronavirusa.\nProgram Banatske bajke i Kulturnog leta sačekaće neke druge dane kada se stvore uslovi za njihovu relizaciju a od predviđenih direktnih programskih aktivnosti Kulturnog centra, koje obuhvataju: filmski, dečji, muzički i pozorišni program, takođe se prekida sa održavanjem.\nPubliku u Kulturnom centru očekuju izložbe koje će se organizovati bez otvaranja uz mogućnost posete uz pridržavanje propisanih mera i broja prisutnih ljudi u zatvorenom prostoru.\nPreko FB stranice Kulturnog centra publika će imati priliku da od autora-umetnika i organizatora postavki sazna sve potrebne detalje o izložbi. Podsećamo Vas da je obavezno nošenje zaštitinih maski u svim zatvorenim prostorima. Unapred vam se zahvaljujemo na poštovanju navedene mere prilikom posete Kulturnom centru.


Čas radi, čas ne radi :-) - Strana 3\nČas radi, čas ne radi :-)\nTema: Čas radi, čas ne radi :-)\n05.09.2018., 22:17 #31\nJa bi bekapovao podatke sa njega sto pre da ne ostanes bez njih. I posle salji na reklamaciju.\n05.09.2018., 22:24 #32\nNi ja ne vidim drugo rešenje. Hvala na pomoći i na savetima.\n28.09.2018., 13:40 #33\nHDD sam poslao na reklamaciju, ali nažalost nisam uspeo da povratim sve podatke. Reklamacija je prošla bez problema, dobio sam juče novi eksterni HDD 4Tb. Hvala još jednom svima koji su pokušali da pomognu u rešavanju problema.\nRecite mi da li je za zdravlje hdda bolje napraviti particije, ili ga držati u "komadu"? Zašto to pitam: u računaru imam već dva hard diska koji su podeqeni paricijama, a uskoro bi trebalo da nabavim i jedan SSD. Ako i ovaj izdelim u particije, kada otvorim my computer imaću previše ikonica za HDD, pa će mi trebati vremena da se snađem gde je šta.\n28.09.2018., 13:58 #34\nPa sta te sprecava da imenujes sve particije?\nLicno mislim da je bolje drzat kao jednu particiju.\n28.09.2018., 14:18 #35\nNišta, imenovane su i do sada, ali kada otvorim, za sada je 6 različitih, a ako se tome doda još bar tri na novom što će biti i jedan ssd (bez particija) biće ih 10. Dok se snađem gde mi je šta :-) Zato bih hteo ovaj veliki HDD da sačuvam kao jednu particiju, pa me interesuje da li to ima neke veze sa zdravljem HDDa, odnosno da li je bolje tako ili particionisati. Za SSd sam čitao da je bolje da bude bez particija, pa rekoh da li ima to veze sa HDDom, ili je svejedno. Ako je svejedno, znam šta ću :-)\n28.09.2018., 15:04 #36\nparticionisanje sluzi samo kad hoces da odvojis brzi i responzivniji deo diska od sporijeg,ili za drugi format.sto se tice zdravlja,dugovecnosti itd particionisanje ne igra nikakvu znacajnu ulogu.\n28.09.2018., 15:45 #37\nTo me je interesovalo, hvala.\n28.09.2018., 16:19 #38\nZdravlje hard diska se najbolje cuva hladjenjem, toplota je najveci neprijatelj elektronike. Pre neki dan sam radio backup hard diska iz neke masine za kantovanje, ATA 2.5" model od 3GB iz 2000-te, jos radi jer je u velikom kucistu pa se ne greje. Da je bio u rerni (laptopu) odavno bi ispustio dusu.\n28.09.2018., 17:22 #39\nZnači da ga povremeno polivam hladnom vodom :-) Dobro si me podsetio da proverim da li će ovaj novi sada da očitavaju programi za rad sa HDDom, pošto prethodni oštećeni nisu hteli, tako da nisam mogao da pratim temperaturu harda.\n28.09.2018., 19:26 #40\nPa fioke su manje ugrozene ali treba voditi racuna da ambijentalna temperatura nije visoka. Meni kuci nikad nije preko 25c i jos nijedan hard disk a ni racunar nije crkao do zamene/upgrade-a dok prijateljima koji nemaju ili ne vole klimu stalno nesto crkava po kuci.\n28.09.2018., 19:34 #41\nLeti je malo teže to da izvedem, ali zimi ne prelazi 22celzijusa, tako da sam miran. Hvala na savetima.


eKapija | Prilika za preduzeća - Program finansiranja za nabavku IT tehnologija do 250.000 EUR\nIzvor: eKapija | Utorak, 28.02.2017.| 15:45\nPrilika za preduzeća - Program finansiranja za nabavku IT tehnologija do 250.000 EUR\nU Srbiji je pokrenut "easylease" program finansiranja za nabavku Cisco tehnoloških rešenja, koji omogućava preduzećima da sa minimalnom početnom investicijom i pristupačnim mesečnim ratama nabave kvalitetnu tehnologiju i značajno unaprede ukupno poslovanje, navodi se u saopštenju TeleGroup.\nPreduzeća u Srbiji shvataju značaj primene tehnologije u svakodnevnom poslovanju, ali često zbog skromnih budžeta nisu u prilici da implementiraju sve tehnološke alate koji su im neophodni kako bi obezbedili održivi razvoj. Značajan razvoj i unapređenje IT sektora kreira kontinuiranu potrebu za dodatnim investiranjem u ovaj sektor, piše u saopštenju.\nPrema rezultatima SEE Forum istraživanja, koje je sproveo IDC, a koje je uključivalo 50 velikih kompanija u regionu, 57% sredstava usmereno je upravo na kreiranje novih IT rešenja ili transformaciju postojećih. Prema IDC prognozi iz januara meseca, u 2016. godini ukupna vrednost investicija u Srbiji u IT sektor dostigla je iznos od 835 mil USD, odnosno 116 USD po glavi stanovnika, što je znatno ispod proseka regiona.\nKako bi obezbedili podršku za sve veće potrebe klijenta, kada je o ulaganju u informaciono-komunikacione tehnologije reč, globalni partneri UniCredit Leasing i Cisco kreirali su poseban program finansiranja – easylease 0% , kojem se kao Cisco partner priključila i kompanija TeleGroup.\nKlijentima u Srbiji ovaj program omogućava brzu i jednostavnu nabavku kompletnih "end-to-end" rešenja, uključujući hardvere, softvere i usluge u maksimalnom iznosu od 250.000 EUR, sa iznosom kamatne stope od 0% i rokom otplate od 24 meseca. Zahvaljujući ovom programu, početna investicija preduzeća, odnosno učešće, iznosi 10% od neto vrednosti opreme, što ostavlja dodatni prostor za ulaganje sredstava u druge projekte.\nNa primer, ukoliko se preduzeće odluči za kupovinu Cisco opreme u ukupnoj vrednosti od 100.000 EUR, učešće bi iznosilo 10.000 EUR, dok bi mesečna rata iznosila 3.750 EUR.\nViše informacija o finansiranju Cisco tehnologije moguće je pronaći na web-stranici easylease programa ili upitom na e-mail TeleGroup timu.\neasylease program finansiranja\neasylease program finansiranja za nabavku Cisco tehnoloških rešenja\nCisco tehnološka rešenja\nfinansiranje za IT tehnologiju\nkreditiranje za IT tehnologiju


Porodica Arhive - Stranica 16 od 19 - Dan u Beogradu\nNaslovna » Porodica (strana 16)\n20. novembar 2011. Deca 1\nVelika radionica u igranju najpopularnijih dečjih društvenih igara, biće otvorena od ponedeljka 21. do petka 25. novembra, u šoping molu Delta City. Svi zainteresovani mališani, moći će da uživaju u igranju igara kao što su Bakugan, Basic Science, Vectron Wave, Moon Dough, Tech Deck i Zoobles. Bakugan je kompleksna igra sa Bakugan kuglicama, metalnim kartama i kartama mogućnosti. Svaki Bakugan …\nPočinje pretprodaja karata za peti Festival nauke\n20. novembar 2011. Deca 0\nSutra (21. novembar) počinje pretprodaja karata za Festival nauke, koji se 2, 3. i 4. decembra održava na četiri lokacije u Beogradu – RK „Kluz“, Studentski kulturni centar, galerija Narodne banke Srbije i scena teatra „Bojan Stupica“. Svi zainteresovani karte, po ceni od 380 dinara, mogu kupiti na sledećim prodajnim mestima: Bilet centar, Ušće Shopping centar (info pult), Dom omladine …\nSvetski dаn detetа nа Zvezdаri\n17. novembar 2011. Deca 5\nGrаdskа opštinа Zvezdаrа, u sаrаdnji sа KBC Zvezdаrа, UK „Vuk Kаrаdžić“ i orgаnizаcijom Prijаtelji dece Zvezdаre i ove godine orgаnizuje obeležаvаnje Svetskog dаnа detetа, 18. novembra od 13.00. Prvi deo programa ove manifestacije pod sloganom „Ja imama pravo“ biće održan u OŠ „Ivan Goran Kovačić“ (Vojvode Brane 18a). U holu će biti postavljeni štandovi orgаnizаcijа, udruženjа i ustаnovа koje reаlizuju …\nDani Meksika u DKCB\n17. novembar 2011. Deca 1\nU Dečjem kulturnom centru Beograd (Takovska 8) biće obeleženi Dani Meksika, od 18. do 29. novembra, u saradnji sa Ambasadom Meksika i Društvom hispanista. Izložba dečjih likovnih i literarnih radova na temu „Ovo je moj Meksiko“ i „Meksička avantura“, biće otvorena u Galeriji DKCB. U petak, 18. novembra od 18.00, goste će pozdraviti ambasadorka Meksika u Beogradu, Nj. E. Mercedes F. …\nAladin u Delta Cityju\n16. novembar 2011. Deca 0\nPozorišna predstava „Aladin“ u izvođenju pozorištaonice „Una Saga Serbica“, biće održana u sredu, 16. novembra od 18.00, na drugom spratu Delta Cityja. Mališani će ovog puta imati priliku da pogledaju avanture siromašnog mladića Aladina, koji se zaljubljuje u prelepu princezu Džasmin. U nameri da osvoji princezu, pomaže mu duhoviti Duh iz boce, a kad se u ljubavnu priču umeša i zli Džafar, …\nAukcija crteža i slika dece iz domova\nAukcija crteža i slika dece iz domova bez roditeljskog staranja biće održana 16. novembra od 16.00 u Galeriji Dečjeg kulturnog centra Beograda (Takovska 8). Izložba je proizvod rada u likovnim kolonijama koje je organizovao Fond „Savremena deca“. Prikupljena sredstva biće upotrebljena za nastavak radionica ovog fonda. Deci bez roditeljskog staranja pružena je prilika da na kvalitetan i kreativan način ispune …\nZavršnica projekta „ACTiviraj se“\n14. novembar 2011. Deca 3\nHumanitarni projekat „ACTiviraj se“, koji se bavi socijalnom inkluzijom dece bez roditeljskog staranja i dece ometene u razvoju, kao krunu šestomesečnog rada organizuje završni događaj 19. novembra u prostorijama Dečjeg kulturnog centra „Majdan“ (Kozjačka 3-5). Učestvovaće domovi „Dragutin Filipović Jusa“, „Jovan Jovanović Zmaj“ i „Drinka Pavlović“, kojima će se pridružiti osnovne škole „Vuk Karadžić“ i „Josif Pančić“, kao i volonteri …\nFestival nauke: Padam na pamet\n9. novembar 2011. Deca 1\nNajveći regionalni Festival nauke tradicionalno će biti održan 2, 3. i 4. decembra, na nekoliko lokacija pod sloganom „Padam na pamet“. Svrha je i dalje jasna – da predstavi, objasni i promoviše nauku na način podjednako blizak i jasan svima, bez obzira na godine i obrazovanje. Obeležiće ga non-stop eksperimenti, naučni šou programi, predavanja, debate i intervjui, izložbe, dečije radionice, …\n„Ivica i Marica“ u Delta Cityju\n8. novembar 2011. Deca 2\nLutkarska predstava „Ivica i Marica“ biće održana u sredu, 9. novembra od 18.00, na drugom spratu Delta Cityja. Napravljena po jednoj od najpoznatijih bajki braće Grim, „Ivica i Marica“ govori o bratu i sestri koji, pošto ih roditelji napuste, ostaju sami u šumi. Svašta će da im se dogodi kad naiđu na kuću od čokolade i zlu vešticu. Posle predstave …\n4. novembar 2011. Deca 2\nDečje pozorište „Čarapa“ i Eko-art izvešće u subotu, 5. novembra, od 17.00 u Kulturnom centru „Čukarica“ (Turgenjevljeva 5) predstavu „Kako su drvo i cvet spasili svet“. Simbolična ulaznica za predstavu je sedam primeraka starih novina. Predstava se izvodi u okviru projekta „I ja brinem o svojoj planeti – novinica – ulaznica“, koji su podržali Ministarstvo za zaštitu životne sredine i …


BRAVO: Hrabre žene Kruščice dobile sudski spor protiv izgradnje brane! - mojusk.ba\nBRAVO: Hrabre žene Kruščice dobile sudski spor protiv izgradnje brane!\n16 Juna, 2018 Moj USK\nKruščica, 15. juni 2018. god. – Izvojevana je velika sudska pobjeda od strane hrabrih žena Kruščice, grupe aktivistica koje štite svoju zajednice i rijeku od prijetnje koju predstavlja izgradnja nove brane.\nOve sedmice, Kantonalni sud u Novom Travniku je presudio da ekološka dozvola za izgradnju brane na rijeci Kruščici bude odmah poništena, što znači da će bilo kakvi dalji radovi na izgradnji brane biti nezakoniti.\nMala grupa žena iz sela Kruščica branila je pristup preko mosta, 24 sata dnevno tokom 300 dana, zbog čega su nazvane hrabre žene Kruščice. Njihova borba je prikazana u dokumentarnom filmu Blue Heart koji priča tri priče ljudi koji se bore da zaštite posljednje divlje rijeke u Evropi od prijetnje koju predstavlja izgradnja novih 3000 hidrocentrala. Dokumentarac je producirala aktivistička kompanija Patagonia, a premijerno je prikazan u martu 2018. godine širom Evrope, ali i u Japanu, Južnoj Americi i Australiji. Film je praćen i globalnom peticijom u kojoj se apeluje na međunarodne banke da prestanu investirati u uništavanje Plavog srca Evrope na Balkanskom poluostrvu. Peticija je do sada prikupila preko110,000 potpisa.\nSudska presuda da se poništi dozvola za izgradnju brane donesena je na osnovu činjenice da niko iz zajednice koja je ugrožena izgradnjom planirane brane nije pozvan na obaveznu javnu raspravu, niti su upoznati sa rezultatima javne rasprave. Sljedeći korak u borbi ovih žena je da zatraže od ministra Salkana Merdžanića da poništi dvije koncesije za izgradnju brane na rijeci Kruščici. Dok se to ne desi, žene planiraju da brane most u slučaju da se nezakoniti građevinski radovi nastave.\nTahira Mika Tibold, predsjednica lokalne zajednice Kruščica, komentariše: “Sretni smo što je sud odlučio da poništi ekološku dozvolu. Međunarodna pažnja je definitivno povećala pritisak i doprinijela ovoj odluci. Međutim, dok mi slavimo pobjedu, ostajemo na oprezu i nastavljamo da branimo most, jer znamo da je još uvijek dug put pred nama da zaštitimo naše rijeke i zajednicu od investitora u hidrocentrale.”\nJelena Ivanić iz Centra za životnu sredinu kaže: “Ovo je veoma važna pobjeda za Kruščicu i za sve borce za zaštitu rijeka u BiH, koja dokazuje da je promjena moguća i da je moć u rukama ljudi. Raste svijest da od ovih projekata korist imaju samo odabrani pojedinci i da oni čine nepopravljivu štetu lokalnim zajednicama.”\n“Šaljemo jasan signal ministru Salkanu Merdžaniću i investitorima koji planiraju hidrocentrale na rijeci Kruščici da ponište koncesije i da odustano od ovog projekta, zato što mi nećemo odustati, a pravda je na našoj strani.”\nAdvokat Bruno Božić komentariše: “Ova odluka mi daje optimizam da stvari idu u dobrom pravcu. Tražili smo da se dozvola uključi u javnu raspravu i to je veliki korak ka tome da dobijemo tu poziciju za bilo kakve buduće odluke, sa većim učešćem građana i ekologa.”\nU kontekstu kampanje Sačuvajmo Plavo srce Evrope (Save the Blue Heart of Europe) za zaštitu Rijeka na Balkanu, žene iz Kruščice doile su međunarodnu podršku. Ulrich Eichelmann, koordinator kampanje iz organizacije Riverwatch kaže: “Žene Kruščice su za mene heroine. Sada je na administraciji Srednjobosanskog kantona da stavi tačku na ovaj katastrofalni projekat i otkaže koncesiju za hidrocentralu. Tek tada će žene napustiti most.”\nGabriel Schwaderer, direktor organizacije EuroNatur izjavio je: “Veliki dio planiranih hidrocentrala na Balkanu krši državne i međunarodne propise. Sudska odluka koju su postigle žene Kruščice je još jedan dokaz za to. Hitno pozivamo Komisiju Evroske unije da od zemalja kandidata za prijem u EU zahtijeva da poštuju ustavne norme u vezi sa procedurama izdavanja dozvola za velike infrastrukturne projekte.”\nRyan Gellert, direktor EMEA, Patagonia, komentariše: “Ova presuda pokazuje da, kao zabrinuti građani iz cijelog svijeta možemo postići da se naš glas čuje u podršci lokalnom stanovništvu koje radi na zaštiti svojih rijeka i zajednica i da zajedno možemo pomoći da se utiče na ključne odluke kao što je ova. Najveća bitka još nije dobijena pošto još uvijek postoji cunami brana sa preko 3,000 destruktivnih projekata planiranih širom Balkana. Međutim, lokalne pobjede kao što je ova podsjećaju nas na moć koju imaju građanske akcije podržane od strane šire javnosti.”


Biciklista izveo poduhvat kakav nije viđen u istoriji Crne Gore - Sputnjik Srbija\n16:37 05.07.2017 (osveženo 17:43 05.07.2017) Preuzmite kraći link\nItalijan Vitorio Brumoti izveo je nešto što je prvi put viđeno u istoriji Crne Gore.\nBiciklista je na svom dvotočkašu prešao čuveni železnički most na Maloj Rijeci (dvadesetak kilometara od Podgorice), ali ne po pruzi, već po konstrukciji!\nBrumoti je prešao čitavih 500 metara konstrukcije na visini od 203 metra.\nItalijan je više puta ulazio u Ginisovu knjigu rekorda izvodeći razne biciklističke vratolomije.\nbiciklista, Ginisova knjiga rekorda, video-klub, Italija, Crna Gora


Minja Zeljković/ Japanorama · · Komentara: 0\nSrbija slavi Sretenje kao Dan državnosti, a naša Minja Zeljković, studentkinja pilotske akademije u Tokiju, održala je govor o Srbiji na japanskom.\nU srednjim školama u Japanu, jako je bitan osećaj ljubavi prema svojoj naciji. Zato, svako jutro, diže se japanska zastava u 10 do 9 časova ujutru i spušta se u 17 časova.\nGde god da ste u blizini škole (ako ste učenik ili zaposleni), u trenutku kada čujete himnu Japana koja je puštena (Kimigayo-君が代), morate stati, okrenuti se u pravcu zastave i saslušati je do kraja.\nKada se završi, poklonite se i nastavite svojim putem.\nMinja Zeljković, studentkinja iz Beograda, stalni je saradnik sajta Japanorama.rs na kome objavljuje uspomene iz "Japanske avio akademije" neke vrste više srednje škole u Japanu, za koju je imala stipendiju..\nSrpska trobojka se vijorila, a kada sam čula himnu bila sam tako ponosna...\nDirektor mi je učinio posebnu čast.\nPodizanje srpske trobojke Foto: Privatna arhiva\nDok sam govorila svi su plakali i oni koji me nisu poznavali. A, moja kapa...\nnaši studenti u inostranstvu


Tema: Da li me VOLI???\n03.01.2004., 12:33 #1\nDa li me on voli ako ne zeli da bude sa mnom da me ne bi povredio?!(i voli me kao nesto najrodjenije)\n03.01.2004., 12:34 #2\nRe: Da li me VOLI???\nOriginal postavio WOW\n03.01.2004., 15:00 #3\n03.01.2004., 15:47 #4\nNe razumem... Povredi? :?\n03.01.2004., 21:57 #5\nda, ali nedovoljno...\njopet, da te ne voli, bio bi s tobom iskoristio te i shutnuo, a to je 1000 puta gore, znash onu foru "imao pa nemao"... dovoljno te poshtuje da te ne povredi, a koliko te voli to je pod znakom pitanja....\nsmajl i trazi nekog ko te voli i ko moze da bude sa tobom a da mu nije cim da ce te "eventualno" povrediti... uzhivaj u svojim godinama, imash ih premalo da bi se cimala zbog takvih persona...!\n05.01.2004., 00:55 #7\njos samo da si objasnila kako si dosla do tog zakljucka na osnovu datih informacija\n05.01.2004., 00:57 #8\nNema sanse... :?\n05.01.2004., 01:22 #9\nStefane, znash li ti uopshte shta je ljubav??\nAko je sa njom samo da ne bi bila povredjena, to je onda sazhaljenje... Zaboga, ne budi glup...\n05.01.2004., 01:50 #10\nNaravno da znam...Al ne znam kako vi na osnovu jedne recenice dobijete uvid u celu situaciju pa ste merodavni da dajete takve odgovore.Ko zna sta je stvarno u pitanju i ko zna kako ce ovo uticati na tu devojku.\n05.01.2004., 03:16 #11\nPa sad........zavisi,na koji nacin on pokazuje ljubav!\n05.01.2004., 12:46 #12\nPa i nisam bas mogla, posto je recenica toliko nejasna... Ali ".. ne zeli da bude sa mnom da me ne povredi..." Pa gluplji razlog nisam cula, a imala sam iskustva (Sad ce Bleak pogresno ovo da shvati, al neka...) + "... Voli me kao najrodjenije..."? Rekla sam ono sto sam mogla da zakljucim iz te recenice, da je bolje pojasnila bolje bi joj rekla...\n05.01.2004., 15:41 #13\nZar je bitno? Ne zeli da bude s tobom..\nOkreni se i kreni dalje.. svet je pun finih momaka..To je bar moj savet.\n05.01.2004., 15:52 #14\nA ti bi mogla da pocnes da postujes druge i njihova misljenja...\n05.01.2004., 20:46 #15\nPoshtujem ja njega dovoljno. Hvala shto se brinesh.\nPrema onome shto je napisala, situacija je jasna. Ko joj je kriv shto trazhi savet na netu, i to josh uz tako malo informacija...\n05.01.2004., 20:48 #16\nDrago mi je da se razumemo... :wink:\n05.01.2004., 23:59 #17\nTo i ja kazem: malo informacija\n06.01.2004., 21:48 #18\nljubaf je samo rech\nMA VOLITEEEEEEE BREEEEEEE SAMO SE FOLIRAAAAAAAAAA\n07.01.2004., 18:50 #19\nOriginal postavio ljubaf je samo rech\nPishe se VOLI TE. 2 rechi.\nTo Sasha: Ah, konachno :wink:\n07.01.2004., 20:13 #20\nAh, konachno :wink:\n18.11.2004., 19:57 #21\n18.11.2004., 20:09 #22


IKT radionice u Naučno-tehnološkom parku „Zvezdara“ › Made-in-Germany.rs\nBiznis inkubator ICT Hub, kao najveću start-up investiciju u Srbiji i prvi USAID-ov projekat javno-privatnog partnerstva, posetiće od 18. do 20. maja poznati investitori iz Silicijumske doline.\nU Beogradu i Novom Sadu boraviće predstavnici najaktivnijeg investicionog fonda i akceleratora sa prostora SAD, čuvenog “500 Startups “, osnovanog od alumnista Google -a i PayPala. Tokom trodnevne posete osnivači i predstavnici ovog investicionog fonda održaće seriju radionica i mentorskih sesija za domaće preduzetnike u prostorijama ICT Hub -a u Naučno-tehnološkom parku Zvezdara, saopštila je Američka agencija za međunarodni razvoj (USAID), a prenosi „RTV“.\nZa prvih šest meseci rada, biznis inkubator za tehnološko preduzetništvo “ICT Hub” okupio je pod krovom Naučno-tehnološkog parka “Zvezdara”, više od 40 tehnoloških preduzetnika, “frilensera” i programera. U ICT Hub biznis inkubatoru do sada je održano više od 30 edukativnih radionica i predavanja posvećenih brojnim temama značajnim za informatičare i preduzetnike iz ove oblasti, u kojima je učestvovalo preko 1.000 ljudi, saopšteno je iz te kompanije, prenosi agencija „Tanjug“.\n„Ostvarili smo saradnju sa više od deset međunarodnih organizacija i kompanija, uključujući tu i “Unity”, “Cisco” i “Microsoft”. Postali smo “BizSpark network partner” i pokrenuli novu inicijativu u saradnji sa tehnološkim fakultetima, u okviru koje obezbeđujemo više od deset besplatnih mesta za najbolje studente“, dodaje se u saopštenju.\nOd MiG na 12/05/2015 / Informatika, Investicije, Proizvodnja, Tehnologija, Tržište rada, Usluge / Ostavite komentar


srbijasport.net - Vesti - Biciklizam - Serijal "Ride Of A Lifetime" na Eurosportu\nPonedeljak, 23.04.2018 09:51\n07.11.2016 Grayling 665\nLjubitelji biciklizma širom Evrope imaće priliku da prate uzbudljivo putovanje kroz Izrael u Eurosportovom serijalu ‘Ride of a Lifetime.’ Serijal koji je prošlog meseca emitovan na svim Eurosportovim platformama prati avanturiste Elodie Poirier i Jonasa Kassigkeita dok istražuju prelepo okruženje, kao i bogatu istoriju i kulturu Izraela.\nOvaj serijal kratke forme sastoji se od 45 epizoda, a svaka epizoda traje 90 sekundi. Serijal će biti emitovan svake sedmice do kraja godine na Eurosportovim kanalima i biće podržan preko digitalnih kanala i društvenih mreža izraelskog Ministarstva za turizam.\nDirektor Eurosporta Piter Haton je izjavio: “Kao Dom biciklizma privilegovani smo što sarađujemo sa Ministarstvom za turizam Izraela kako bismo na našim platformama svake nedelje ugostili što više ljubitelja biciklizma. Serijal ‘Ride of a Lifetime’ je prelepo režiran i produciran.”\nSerijal ’Ride of a Lifetime’ možete pratiti na rideofalifetime.eurosport.com


Tegeltija se oglasio na Facebooku: “Dužan sam da pojasnim” – Haber.ba\nOn je, potom, napisao pojašenjenje u četiri tačke.\nMilan Tegeltija - Zurnal.info\nPošto se u javnost plasiraju potpuno neprofesionalna, pogrešna i manipulativna tumačenja odredbi Zakona o VSTS I Poslovnika o radu VSTS, kojom se pokušava stvoriti utisak da su na sjednici VSTS od 23. maja prekršene Poslovničke odredbe, dužan sam da objasnim, poručio je danas na svom Facebook profilu predsjednik VSTS-a Milan Tegeltija.\n“1. Odredba člana 6b Poslovnika o radu VSTS, koja predviđa formiranje ad hoc komisije, a koja je nadleżna da utvrđuje činjenice u pogledu povrede dużnosti člana ili predsjednika VSTS i koja może da predloži postupanje po članu 6 stav 3. Zakona o VSTS (prihvatanje ili odbijanje prijedloga za smjenu) , je poslovnička odredba koja predstavlja međufazu između prijedloga za smjenu za koji je potrebno namanje 1/3 članova VSTS ( 5 članova VSTS) i odluke o smjeni predsjednika ili člana VSTS za koju je potrebna dvotrećinska većina članova koji su prisutni i glasaju (VSTS ima ukupno 15 članova)\n2. Prema tome, do formiranja ad hoc komisije iz člana 6b Poslovnika ne może doći ukoliko nema prijedloga za smjenu, potpisanog od 1/3 članova VSTS kako je to predviđeno članom 6 Zakona o VSTS.\n3. Ad hoc komisija iz člana 6b Poslovnika o radu VSTS je poslovnička odredba koja služi za provedbu Zakona o VSTS a ne kao njegova zamjena , pa prema tome ad hoc komisija iz člana 6b Poslovnika nije alternativa nużnoj 1/3 članova VSTS koji su ovlašteni za pokretanje te procedure smjene iz člana 6 Zakona o VSTS.\n4. Znači, da bi došlo do formiranja ad hoc komisije iz člana 6b Poslovnika, prethodno mora biti potpisana inicijativa za smjenu člana ili predsjednika VSTS od strane 1/3 odnosno najmanje 5 članova VSTS“, napisao je Tegeltija, prenosi “Depo“.\nTeme:Facebook, izdvojeno, Milan Tegeltija, potkivanje, pravosuđe, VSTV


BalkanMagazin :: Vakcine i politika: Ukrajina neće rusku, iran američku, Srbija uzima sve!\nsreda, 27. januar 2021 14:54\nSrbija je, prema češkom portalu, zasad jedina evropska zemlja koja je kupila i koristi kinesku vakcinu protiv kovida-19\n(ilustracija, Sinofarm vakcina kineskog proizvođača, kojom je dosad već vakcinisano više stotina hiljada stanovnika Srbije)\nPod ovim naslovom, ugledni češki portal Aktualne.cz piše danas da je "Srbija kupila i dobila ovog meseca milion doza kineske vakcine, četvrt miliona ruske i nekoliko desetina hiljada vakcine Fajzer. Nije član Evropske unije, ne upravlja se ni uputstvima Evropske agencije za lekove. A prva isporuka kineske vakcine stigla je u Beograd još 16. januara!".\nKineska vakcina, među evropskim zemljama, samo u Srbiji\nU tom kontekstu portal dodaje da su "kineske firme investirale u proteklih nekoliko godina više milijardi dolara u srpsku infrastrukturu i energetiku. A lane u proleće u srpskim gradovima pojavili su se i bilbordovi sa porukama "Hvala brate Si". Na taj način izražavana je zahvalnost kineskom predsedniku Si Đinpingu... Srbija je, prema ovom portalu, zasad jedina evropska zemlja koja je kupila i koristi kinesku vakcinu protiv kovida-19.\nUgledni balkanista Ondržeja Žile (Ondrej Žyla) izjavio je za portal ovim povodom da je "način na koji su Srbi dočekali i zahvalili isporuke zdravstvenog materijala ´izuzetan´". Predsednik Vučić nastoji da vodi politiku saradnje sa svim stranama ali je od izbegličke krize 2015. izvesno da je Beograd odstupio od prethodne orijentacije na EU. Pre tri godine Kina i Srbija su zaključile sporazum o međusobnom ukidanju viza, a broj kineskih investicija u Srbiju naglo raste poslednjih godina". No, Žila dodaje da to u u znatnoj meri važi i za druge bivše jugoslovenske republike...\nKineskim vakcinama daje prednost i Turska, koja je već kupila čak 6,5 miliona doza. U vanrednom stanju u kojem je Brazil zbog epidemije koronavirusa i ova, inače, najveća zemlja Južne Amerike, se obratila Kini za vakcine, mada je predsednik Žair (Jair) Bolsonaro već dugo iskazivao kritičke nazore prema Kini. Sada je na Tviteru Kini čak i toplo zahvalio. Štaviše, Brazil, u kome je dosad od koronavirusa umrlo preko 217 hiljada ljudi (najviše na svetu posle SAD) s Kinom je potpisao i ugovor prema kome će firma Butantan u Sao Paolu proizvoditi licencno kinesku vakcinu!\nSputnjik V u Južnoj Americi i Aziji\nRusku vakcinu Sputnjik – V već primenjuje susedna Argentina, a njeno korišćenje su već odobrili, na primer, i Meksiko i Venecuela. Tu vakcinu su odobrili i naručili Malezija i Pakistan, kao i Mađarska (to je zasad jedina članica EU koja je to učinila).\nPortal piše zatim da je Sputnjik V iz političkih razloga neprihvatljiv za Ukrajinu koja se od 2014, nalazi u neobjavjenom ratu s proruskim pobunjenicima na istoku zemlje. Neki političari su se zauzeli za rusku vakcinu ali uzalud.\n"Rusku vakcinu nećemo nabavljati. Moskva bi to iskoristila za jačanje svog uticaja i destabilizaciju Ukrajine", izjavila je ukrajinska premijerka Olga Stafenišina. Kijev računa, ipak, na isporuke kineske vakcine, a kupila je i prvih 20 hiljada doza Fajzera.\nIran, kao što se moglo očekivati, odbija vakcine američkih i britanskih firmi. Ne veruje u njih jer dolaze iz neprijateljskih zemalja... Njih je zabranio i to objavio u govoru iranski vodja Ali Hamnei, a usput i okrivio SAD i V. Britaniju da nastoje da prošire epidemiju na celi svet. Teheran je usvojio za upotrebu rusku vakcinu Sputnjik-V, ali je kupio i vakcinu firme AstraZeneka (Zeneca) koja ima sedište u Britaniji i sarađuje sa Oksfordskim univerzitetom. Problem je rešen tako što su Iranci proglasili AstraZeneku za švedsku firmu (ona je, naime, nastala 1999. spajanjem švedske kompanije Astra B i britanske Zeneka grup).


Uzeli mu 3.500 evra za lažnu Radu Manojlović i prave ruže?! | Mondo Portal\nUzeli mu 3.500 evra za lažnu Radu Manojlović i prave ruže?! 4 Podeli Podeli na facebook Podeli na twitter Podeli na viber Pošalji na mail\nIzvor mondo.rs Izvor Kurir 08.02.2020. / 06:12\nMladić iz Republike Srpske navodno je uzalud potrošio 3.500 evra za jednu noć sa Radom Manojlović, saznaje "Kurir".\nMakroi nedavno uhapšene kriminalne grupe su navodno bogatom mladiću tražili 2.500 evra da mu dovedu popularnu pevačicu.\n"On je bio redovan klijent, dolazio je uglavnom vikendom u Beograd i nije pitao za cenu kada su u pitanju devojke. S obzirom na tip devojaka koji je do tada tražio jednom od makroa je pala na pamet Rada. On je prihvatio ponudu i dao 2.500 evra na ruke", rekao je izvor za "Kurir" i dodao da je iskeširao i dodatnih 1.000 evra kako bi stan u koji je Rada navodno trebala da dođe ukrasio ružama.\n"Posle dva sata čekanja, došla je devojka koja se predstavila kao Rada i naravno nije imala veze sa pevačicom. Bilo mu je jasno da je prevaren", ispričao je isti izvor.\npevačice rada manojlović novac\n08.02.2020. / 09:39\nAjde sta plačeš, tata će to da provuče kroz gorivo.\nGlupan, cim su mu trazili 2500e trebalo je da zna da je prevara...njena tarifa je dosta manja...\n08.02.2020. / 13:25\nUpravo gledate Anja Mit: Imam dečka, zadovoljna sam i srećna! 1 Guglali smo Pre 23 min Glumica Anja Mit nam je u gostima! Iako ne voli da priča o privatnom životu, otkrila je da ima dečka i da je srećna,...


Košarkaški klub Mega Mozzart » DOBRA ODBRANA MEGE NEDOVOLJNA ZA POBEDU PROTIV INDIJANE U DRUGOJ UTAKMICI NA BAHAMIMA\nSlab šut Mege za poraz u drugoj utakmici protiv Univerziteta Indijana!\nKošarkaši Mega Basketa su izgubili od Univerziteta Indijana sa 64:53 (37:30, 27:23) u okviru druge utakmice na turneji na Bahamima. Izabranici trenera Vladimira Jovanovića su u utakmici koja je odigrana po NCAA pravilima u hali „Imperial Ballroom“ u okviru Atlantis Rizorta odigrali dobru odbranu tokom najvećeg dela utakmice, u više navrata su prišli na poen zaostatka, ali ih je slab procenat šuta na kraju koštao poraza.\nNajefikasniji u redovima Mega Basketa je bio Matej Rudan sa 13 poena, a pored toga je imao i 11 skokova. U redovima Univerziteta Indijana se istakao Ksavijer Džonson sa 13 poena.\nMega će na Bahamima trenirati još dva dana, a povratak u Beograd je planiran za 19. avgust.\nVladimir Jovanović je počeo utakmicu sa petorkom Smit, Kazalon, Jović, Simanić, Matković. Indijana bolje otvara utakmicu sa serijom 14:2 uz dosta ličnih grešaka igrača Mege. Seriju protivnika prekida Rudan sa trojkom, a potom Cerovina i opet Rudan pogađaju za 3 za rezultat 18:14 sredinom prvog poluvremena. Karlo Matković je odličan pod košem u dva navrata, ali ubrzo dobija treću ličnu grešku. Do kraja poluvremena je Mega u nekoliko navrata prišla na poen zaostatka, ali nije uspela da pređe u vođstvo. Indijana bolje zatvara prvo poluvreme za 37:30 posle 20 minuta igre.\nBolji početak drugog poluvremena za Indijanu koja stiže do plus 11, 42:31. Jović pogađa trojku, Mega je sjajno igrala u odbrani, ali sa druge strane je u napadu teško dolazila do poena. Na devet minuta do kraja Simanić pogađa trojku, a potom i Smit ulaz, Mega prilazi na 48:41, ali je posle toga u naredna četiri minuta postigla samo jedan poen, što je ekipa Univerziteta Indijana iskoristila da prelomi utakmicu i na kraju da dođe do pobede za konačnih 64:53.\nMega Basket: Jović 8 (8 skokova), Vujić 1, Smit 3, Kočović 3, Bogavac, Cerovina 3, Matković 6 (10 skokova), Kazalon 5, Paunović, Simanić 5, Rudan 13 (11 skokova), Đurišić 6.\nUniverzitet Indijana: Džonson 13, Finisi 2, Lil, Burk, Kop, Čildres, Skot, Džeromino 7, Džekson-Dejvis 11, Tompson 8 (13 skokova), Gelovej, Stjuart 5, Dunkomb, Bejts 11.


Rap Skillz - Rap Battle - Spit VS Jantar - MY PEOPLE\nRap Skillz – Rap Battle – Spit VS Jantar\nRap Skillz nas uvek obraduje dobrim betlovima. Naravno, ovo je sada već ozbiljan brend i svakog meseca bude minimum jedan ozbiljan betl. Duel između Spita i Jantara je jedan od najočekivanijih, pogotovo kada je objavljeno da će njih dvojica ukrstiti strofe.\nDa li pričamo o najboljem betlu na Rap Skillzu ili je vaš favorit neki drugi duel? NApišite u komentarima kako vam se čini ovaj duel i koji par bi voleli da vidite. Sigrno će momci iz Rap Skillz organizacije pokušati da ukrste vaše omiljene betlere\nJantar Rap Skillz Spit\nMlata i Mikri snimili himnu za basketaše


Teroristički fitnes: Postao član DAEŠ-a da bi smršao - 31.08.2016, Sputnik Srbija\nSaudijske vlasti su uhapsile državljanina te kraljevine zbog sumnje da je postao član terorističke organizacije DAEŠ. 31.08.2016, Sputnik Srbija\n13:01 31.08.2016 (Osveženo: 13:17 31.08.2016)\n© Youtube/DailyPicksandFlicksDizač tegova\nSud u Rijadu je dokazao da je muškarac prošao vojnu obuku u jednom od ilegalnih centara koji vrbuju i pripremaju buduće teroriste za operacije DAEŠ-a u inostranstvu. Kako navode saudijski mediji, optuženi je planirao da krene u Avganistan i da se pridruži lokalnoj ćeliji DAEŠ-a.\nMeđutim, Saudijac je pokušao da se opravda time da je hteo da smrša i da je zato je počeo da se bavi „vojnim fitnesom“. Istovremeno, on nije mogao da objasni zašto je izabrao ilegalan kamp koji služi za obuku terorista.\nNekoliko ljudi je osuđeno zbog terorizma u Saudijskoj Arabiji. Njihova sudbina nije poznata lokalnim medijima.


Završna planska konferencija vežbe „Platinasti vuk 17“ | Vojska Srbije\nČetvrtak, 27.4.2017 | Obuka\nU protekla četiri dana u Vranju je realizovana završna planska konferencija za međunarodnu vežbu „Platinasti vuk 17“, kojom je rukovodio načelnik štaba Četvrte brigade pukovnik Slađan Stamenković.\nKonferencija predstavlja završni deo procesa planiranja vežbe „Platinasti vuk 17“, u toku kog je definisan plan izvođenja vežbe, i drugi detalji bitni za realizaciju vežbe.\nNa vežbi „Platinasti vuk 17“, koja će biti realizovana od 12 do 23. juna ove godine na bazi „Jug“, jedinice će se uvežbavati u upotrebi nesmrtonosnog oružja, procedurama prilikom angažovanja u multinacionalnim operacijama i radnjama i postupcima u multinacionalnom okruženju. Jedan od ciljeva vežbe je i razmena iskustava jedinica u dosadašnjem angažovanju u mirovnim operacijama.\nPlanirano je učešće oko 450 vojnika iz 9 zemalja, a upravljanje i rukovođenje vežbom realizovaće rukovodstvo vežbe sastavljeno od predstavnika partnerskih zemalja učesnica vežbe.\nOsim pripadnika Kopnene vojske, na konferenciji su učestvovali i predstavnici oružanih snaga Bosne i Hercegovine, Bugarske, Makedonije, Mađarske, Sjedinjenih Američkih Država, Slovenije, Ujedinjenog Kraljevstva i Crne Gore.\nKomandant Centra za obuku jedinica za multinacionale operacije, potpukovnik Branislav Stevanović, upoznao je učesnike konferencije sa mogućnostima ovog centra za podršku i realizaciju ove i sličnih aktivnosti, a prikazani su im i simulatori za obuku koje centar poseduje. Predstavljanju kapaciteta centra, prisustvovao je i izaslanik odbrane Japana, pukovnik Jošimasa Taki.\nU toku konferencije izvršeno je izviđanje poligona „Borovac“, gde će jedinice boraviti u logorskim uslovima i rešavati zadatke pripremljene i postavljene od strane rukovodstva vežbe, kao i izviđanje poligona „Međa“, gde su se učesnici upoznali sa uslovima i načinom izvršenja gađanja koje će biti realizovano u prvoj fazi izvođenja vežbe.\nUčesnici konferencije su tokom boravka u Vranju obišli Spomen sobu Četvrte brigade KoV i manastir Sveti Prohor Pčinjski.\nCentar za obuku jedinica za MnOp,